Na temelju članka 43. Statuta Općine Kloštar Ivanić (Glasnik Zagrebačke županije br. 4/18) općinski načelnik Općine Kloštar Ivanić dana 25.04.2018. godine donosi

O D L U K U

u povodu zamolbe za korištenje doma Donja Obreška

I.

Dobrovoljno vatrogasno društvo Donja Obreška, podnijelo je zamolbu za korištenje prostorija doma u Donjoj Obreški radi održavanja proslave povodom blagdana Svetog Florijana zaštitnika vatrogasaca, dana 05.05.2018. godine u vremenu od 16:30 sati do 05:00 sati dana 06.05.2018.godine.

II.

Odobrava se Dobrovoljnom vatrogasnom društvo Donja Obreška, korištenje prostorija doma u Donjoj Obreški radi održavanja proslave povodom blagdana Svetog Florijana zaštitnika vatrogasaca, dana 05.05.2018. godine u vremenu od 16:30 sati do 05:00 sati dana 06.05.2018.godine, bez naknade, ali uz obvezu da se nakon korištenja prostor vrati u uredno stanje kao i obvezu da se u slučaju štete ista namiri o čemu će se staviti zapisnik.

Proslavu i održavanje javnog skupa potrebno je prijaviti PP Ivanić Grad.

III.

Odluka stupa na snagu danom donošenja.

KLASA: 372-03/18-01/04

URBROJ: 238/14-02-18-26

Kloštar Ivanić, 25.04.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović