**OPĆINA KLOŠTAR IVANIĆ**

**JEDINSTVENI UPRAVNI ODJEL**

**IZVJEŠĆE**

o provedbi Plana gospodarenja otpadom

**OPĆINA KLOŠTAR IVANIĆ**

za 2017. godinu

ožujak, 2018.

**Sadržaj**

1. **UVOD**

Općina Kloštar Ivanić nalazi se u sjeverozapadnoj Moslavini, 4 km sjeveroistočno od Grada Ivanić – Grada. Površina Općine iznosi 77,61 km2 . Karakteristične prostorne cjeline i vrijedna područja su jugozapadno i sjeveroistočno područje. Sjeveroistočno područje smješteno je na pobrežju Moslavačke gore i na tom području nalaze se vinogradi, voćnjaci, pašnjaci i zona šuma. Jugozapadno područje je ravničarske morfologije kao izrazito poljoprivredni prostor, smješten između rijeka Glogovnice i Lonje. Urbana struktura temelji se na naseljima ruralne tipologije grupiranim uz glavne prometne pravce.

Općina Kloštar Ivanić sastoji se od 11 naselja: Kloštar Ivanić, Bešlinec, Čemernica Lonjska, Donja Obreška, Gornja Obreška, Krišci, Lipovec Lonjski, Predavec, Sobočani, Stara Marča i Ščapovec. Prema rezultatima popisa stanovništva provedenog 2011. godine ukupan broj stanovnika iznosi 6.091, od čega je muških stanovnika 3.023, a ženskih 3.068. Prosječna gustoća naseljenosti je 78,4 stanovnika po km2 što je ispodprosječna gustoća naseljenosti u odnosu na Zagrebačku županiju koja ima 103,8 stanovnika po km2 . Prosječna godišnja stopa rasta stanovništva je 0,32 %. Broj kućanstava u 2011. godini iznosi 1899, a prosječan broj članova kućanstva je 3,17.

Na području Općine Kloštar Ivanić djeluje komunalno poduzeće, Ivakop d.o.o. Na području Općine Kloštar Ivanić nema odlagališta.

Plan gospodarenja otpadom je izrađen u ožujku 2014.g., te objavljen u službenom glasilu zagrebačke županije broj 22/2014.

Stavkom 1. članka 20. Zakona o održivom gospodarenju otpadom („Narodne novine“, broj 94/13) propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

Člankom 174. Zakona o održivom gospodarenju otpadom („Narodne novine“, broj 94/13) propisano je da postojeći županijski, gradski i općinski planovi gospodarenja otpadom koji su doneseni na temelju Zakona o otpadu (»Narodne novine«, br. 178/04., 111/06., 60/08. i 87/09.) do dana stupanja na snagu ovoga Zakona, ostaju na snazi do isteka roka na koji su doneseni u dijelu u kojem nisu u suprotnosti s odredbama ovoga Zakona i Plana.

1. **OBVEZE JEDINICE LOKALNE SAMOUPRAVE**

Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog otpada, i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* sprječavanje odbacivanja otpada na način suprotan ovom Zakonu te uklanjanje tako odbačenog otpada,
* provedbu Plana,
* donošenje i provedbu Plana gospodarenja otpadom jedinice lokalne samouprave, odnosno Grada Zagreba,
* provođenje izobrazno-informativnih aktivnosti na svom području,
* mogućnost provedbe akcija prikupljanja otpada.

Više jedinica lokalne samouprave mogu sporazumno osigurati zajedničko ispunjenje jedne ili više obveza, te je dužna sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada, te osigurati provedbu obveze na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

1. **DOKUMENTI PROSTORNOG UREĐENJA**

Zbrinjavanje otpada za područje Općine Kloštar Ivanić ne planira se na području Općine. Pitanje otpada riješit će se na nivou cijele Zagrebačke županije, prije svega županijskom studijom o zbrinjavanju otpada, a na nivou ove Općine rješavat će se izmjenama i dopunama ovog Plana koje će koristiti odredbe županijskog plana.

Komunalni otpad sa područja Općine Kloštar Ivanić odvozi poduzeće «Ivakop» iz Ivanić Grada na odlagalište izvan Općine.


Planskim mjerama i sustavnom edukacijom stanovništva potiče se izdvajanje organske komponente kućnog i biološkog otpada podjelom kompostera od strane komunalnog poduzeća „Ivakop d.o.o“, te dijeljenjem informativnih letaka i edukacijom i njihovo kompostiranje i korištenje u poljoprivredi.

Za postavljanje kontejnera za komunalni otpad, staklo, papir i sl. potrebno je osigurati odgovarajući prostor kojim se neće ometati kolni i pješački promet te koji će po mogućnosti biti ograđen tamponom zelenila, ogradom ili sl.

Kruti otpad može se odlagati samo na za to određena mjesta. Na građevinskom području može se spaljivati samo drvo i lignocelulozni otpad.

Obrada, skladištenje i odlaganje opasnog i netehnološkog otpada ovim Planom nije predviđena na prostoru Općine Kloštar Ivanić.

Planom su predviđena dva reciklažna dvorišta u naselju Kloštar Ivanić. U reciklažnim dvorištima prikupljat će se sve sastavnice komunalnog otpada s područja Općine. Reciklažna dvorišta moraju biti opremljena osnovnom infrastrukturom te dovoljnim brojem spremnika za prikupljanje svih sastavnica otpada. U ostalim naseljima Općine mogu se uređivati manja reciklažna dvorišta (mobilne jedinice).



1. **PLAN GOSPODARENJA OTPADOM OPĆINE KLOŠTAR IVANIĆ**

Plan gospodarenja otpadom Općine Kloštar Ivanić, objavljeno u glasniku Zagrebačke županije broj 22/2014, str. 7., na koju je izdana suglasnost Zagrebačke županije.

Plan gospodarenja otpadom sadrži:

1. Uvod
2. Polazišta za izradu plana
3. Osnovne značajke Općine Kloštar Ivanić
4. Pregled postojećeg stanja i potreba u gospodarenju otpadom
5. Mjere gospodarenja i odvojenog prikupljanja otpada
6. Mjere za upravljanje i nadzor odlagališta otpada
7. Odgovornost u provedbi planiranih aktivnosti
8. Pregled financijskih sredstava i vremenski rokovi
9. Literatura
10. Prilozi

**Mjere gospodarenja otpadom određene Prostornim planom Općine Kloštar Ivanić:**

*Prostorni plan Općine Kloštar Ivanić, Glasnik Zagrebačke županije br. 19/2005, poglavlje 7. Postupanje s otpadom, čl. 49.*

Zbrinjavanje otpada za područje Općine Kloštar Ivanić ne planira se na području Općine. Pitanje otpada rješit će se na nivou cijele Zagrebačke županije, prije svega županijskom studijom o zbrinjavanju otpada, a na nivou ove Općine rješavat će se izmjenama i dopunama ovog Plana koje će koristiti odredbe županijskog plana.

Komunalni otpad sa područja Općine Kloštar Ivanić odvozi poduzeće IVAKOP d.o.o. iz Ivanić Grada na odlagalište izvan Općine. Planskim mjerama i sustavnom edukacijom stanovništva poticat će se izdvajanje organske komponente kućnog i biološkog otpada, njihovo kompostiranje i korištenje u poljoprivredi.

Za postavljanje kontejnera za komunalni otpad, staklo, papir i sl. potrebno je osigurati odgovarajući prostor kojim se neće ometati kolni i pješački promet te koji će po mogućnosti biti ograđen tamponom zelenila, ogradom ili sl.

Kruti otpad može se odlagati samo na za to određena mjesta. Na građevinskom području može se spaljivati samo drvo i lignocelulozni otpad.

Obrada, skladištenje i odlaganje opasnog i netehnološkog otpada prostornim planom nije predviđena na prostoru Općine Kloštar Ivanić.

Plan gospodarenja otpadom Općine Kloštar Ivanić izrađen je sukladno Zakonu o održivom gospodarenju otpadom NN 94/13

Plan gospodarenja otpadom grada ili općine donosi gradsko, odnosno općinsko vijeće, uz prethodnu suglasnost upravnog tijela jedinice područne (regionalne) samouprave nadležnog za poslove zaštite okoliša.

Jedinica lokalne samouprave dostavlja godišnje Izvješće o provedbi Plana jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

1. **ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE KLOŠTAR IVANIĆ, UKLJUČUJUĆI OSTVARIVANJE CILJEVA**

Poslove organiziranog sakupljanja i prijevoza komunalnog otpada na području Grada Ivanić – Grada i Općina Križ i Kloštar Ivanić obavlja poduzeće IVAKOP d.o.o. za komunalne djelatnosti, sa sjedištem u Ivanić - Gradu, a sustavom odvoza komunalnog otpada obuhvaćeno je svih četrdeset devet naselja prostorne cjeline i gotovo cjelokupno gospodarstvo.

Skupljanje i odvoz komunalnog otpada obavlja se prema utvrđenom rasporedu koji je javno dostupan na internetskim stranicama poduzeća IVAKOP d.o.o., a otpad se na najvećem dijelu područja odvozi jednom tjedno, dok se u manjem (ruralnom) dijelu područja otpad odvozi jednom u dva tjedna.

Komunalno poduzeće Ivakop d.o.o. predalo je nadležnom ministarstvu zahtjev za upisom reciklažnog dvorišta u očevidnik reciklažnih dvorišta, te je uspješno upisano sa 15. veljače 2017.g.

Reciklažno dvorište Kloštar Ivanić otvoreno je 13. ožujka 2017.g., sa radnim vremenom:

Ponedjeljak - Ljetno (26.3. – 29.10.) : **12h – 20h**

Zimsko (29.10. – ) : **9h – 17h**

Subota - **9h – 13h (svaka prva subota u mjesecu)**

1. **PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA, ZAPRIMLJENOG OTPADA NA RECIKLAŽNOM DVORIŠTU TE OSTVARIVANJU CILJEVA NA PODRUČJU OPĆINE KLOŠTAR IVANIĆ**

*2017.godina*

|  |  |  |  |  |  |
| --- | --- | --- | --- | --- | --- |
| Tvrtka ili naziv | Područje sa kojeg je otpad skupljen (općina/grad) | Broj stanovnika obuhvaćen skupljanjem | Ključni broj otpada | Naziv otpada | Ukupno sakupljeno (preuzeto u tekućoj godini)  tona |
| **Ivakop d.o.o.** | **Općina Kloštar Ivanić** |  | **20 03 01** | **Miješani komunalni** | **739,26** |
| **Ivakop d.o.o.** | **Općina Kloštar Ivanić** |  | **20 03 07** | **Glomazni otpad** | **33,81** |
| **Ivakop d.o.o.** | **Općina Kloštar Ivanić** |  | **20 01 35\*** | **Odbačena EE oprema** | **0,00** |
| **Ivakop d.o.o.** | **Općina Kloštar Ivanić** |  | **15 01 06** | **Miješana ambalaža** | **53,44** |
| **Ivakop d.o.o.** | **Općina Kloštar Ivanić** |  | **20 01 01** | **Papir i karton** | **38,74** |
| **Ivakop d.o.o.** | **Općina Kloštar Ivanić** |  | **16 01 03** | **Otpadne gume** | **0,00** |
| **Ivakop d.o.o.** | **Općina Kloštar Ivanić** |  | **xxxxxx** | **Ukupno 2017** | **865,25** |

Komunalno društvo Ivakop d.o.o. provodi organizirano prikupljanje miješanog komunalnog otpada, te odvojeno sakupljanje papirnog otpada i otpadne plastike na području općine Kloštar Ivanić. Skupljanje i odvoz ostalog komunalnog otpada obavlja se prema utvrđenom rasporedu koji je javno dostupan, a otpad se na najvećem dijelu područja odvozi jednom tjedno, dok se u jednom manjem (ruralnom) dijelu područja otpad odvozi jednom u dva tjedna. Skupljanje i prijevoz komunalnog otpada se obavlja specijalnim vozilima – kamionima smećarima tipa Variopres, malim kamionom smečarom specijalne namjene za teško dostupna područja te dva kamiona za odvoz kontejnera.

Također se od 1. veljače 2014. godine odvojeno prikuplja otpadni papir i otpadna plastika, na mjestu nastanka, od korisnika i to putem posebnih vrećica za papir i vrećica za plastiku. Papir i plastika od korisnika se prikupljaju dva puta mjesečno, prema rasporedu koji je također javno dostupan.

Akcije odvoza glomaznog otpada od građana organiziraju se i provode jednom godišnje, a količine skupljenog glomaznog otpada također su vidljive u tablici sa godišnjim količinama otpada.

Ukupno zaprimljeno otpada na reciklažnom dvorištu u 2017. godini

|  |  |  |  |  |  |
| --- | --- | --- | --- | --- | --- |
| **Tvrtka koja upravlja reciklažnim dvorištem** | **Područje sa kojeg je otpad zaprimljen** | **Broj stanovnika (prema podacima DZS-a iz 2011.)** | **Ključni broj otpada** | **Naziv otpada** | **Ukupno zaprimljeno u 2017. godini [kg]** |
| **Ivakop d.o.o.** | **Općina Kloštar Ivanić** | **6091** | 20 01 19\* | Pesticidi | 61,3 |
| 20 01 21\* | Fluorescentne cijevi i ostali otpad koji sadrži živu | 17,5 |
| 20 01 26\* | Ulja i masti koji nisu navedeni pod 20 01 25 | 233 |
| 20 01 27\* | Boje, tinta, ljepila i smole koje sadrže opasne tvari | 618 |
| 20 01 33\* | Baterije i akumulatori obuhvaćeni pod 16 06 01, 16 06 02 ili 16 06 03 i nesortirane baterije i akumulatori koji sadrže ove baterije | 25,5 |
| 15 01 10\* | Ambalaža koja sadrži ostatke opasnih tvari ili je onečišćena opasnim tvarima | 962,9 |
| 15 01 11\* | Metalna ambalaža koja sadrži opasne krute porozne materijale (npr. azbest), uključujući prazne spremnike pod tlakom | 450 |
| 15 01 01 | Ambalaža od papira i kartona | 521 |
| 20 01 01 | Papir i karton | 998 |
| 20 01 40 | Metali | 3277 |
| 15 01 07 | Staklena ambalaža | 3442 |
| 20 01 02 | Staklo | 304 |
| 15 01 02 | Ambalaža od plastike | 114 |
| 20 01 39 | Plastika | 2716 |
| 20 01 11 | Tekstil | 3146 |
| 20 03 07 | Glomazni otpad | 18519 |
| 20 01 25 | Jestiva ulja i masti | 56 |
| 20 01 28 | Boje, tiskarske boje, ljepila i smole, koje nisu navedene pod 20 01 27 | 166,5 |
| 20 01 36 | Odbačena električna i elektronička oprema koja nije navedena pod 20 01 21, 20 01 23 i 20 01 25 | 2317 |

1. **PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM**

Na području Općine Kloštar Ivanić ne nalazi se odlagalište otpada. Odlagalište otpada je u Ivanić Gradu u naselju Tarno.

* SANACIJA ODLAGALIŠTA KOMUNALNOG OTPADA TARNO

Odlagalište Tarno je odlagalište uređeno sukladno zakonskoj regulativi RH, a sanacija je izvršena putem Ugovora o sufinanciranju sklopljenog s Fondom za zaštitu okoliša i energetsku učinkovitost 20.lipnja 2004.godine. Po tom osnovnom Ugovoru Fond je sanaciju sufinancirao sa 66,39% sredstava, o preostali iznos se putem Sporazuma Grada i općina Križ i Kloštar Ivanić dijelio na ove tri JLS u omjeru 50:30:20%. U sanaciju koja je dovršena početkom 2010.godine ukupno je utrošeno 8.113.127,80 kuna (od toga je FZOEU izvršio sufinanciranje iznosom od 5.386.305,55 kn). Zahvaljujući tome Tarno je odlagalište s izgrađenim slijedećim sustavima:

- nepropusnim temeljnim brtvenim sustavom, s visokim koeficijentom nepropusnosti, na koji se fazno odlaže otpad;

- nepropusnim sustavom za skupljanje procjednih voda iz tijela odloženog otpada;

- prekrivnim brtvenim sustavom, na dijelu odlagališta gdje je visina odloženog otpada sukladna projektiranoj visini i gdje se više ne odlaže otpad (plohe 1, 2, 3 i 4);

- sustavom za prihvat i odvodnju oborinskih voda;

- sustavom za sakupljanje i obradu odlagališnog plina prije njegovog puštanja u atmosferu;

- infrastrukturnim sustavima (vodoopskrba, električna energija, odvodnja, telekomunikacije, prometne i manipulativne površine);

- sustavom protupožarne zaštite uključivo hidrantsku mrežu;

- sustavom videonadzora;

- elektronskom kolnom vagom;

- sustavom hortikulturnog uređenja;

- opažačkim bušotinama (piezometrima) te uspostavljenim sustavom monitoringa kakvoće podzemnim i procjednih voda, zraka i odlagališnih plinova;

- ostalim objektima (plato za pranje kotača vozila, ograda, objekti za zaposlene i dr.).

Otpad se razastire i zbija buldožerom, a konačna zbijenost postiže se kompaktorom.

Svakodnevno se prati količina odloženog otpada.

Trenutno se komunalni otpad odlaže na plohu 5. Budući da preostali raspoloživi kapacitet na toj plohi nije dostatan za odlaganje do izgradnje Županijskog centra za gospodarenje otpadom Zagrebačke županije, predviđena je izgradnja dodatne plohe 6 unutar postojećih granica odlagališta. Kako je procjena FZOEU bila da je potrebno izraditi projektnu dokumentaciju za ishođenje izmjena i dopuna lokacijske i građevinske dozvole za sanaciju i rekonstrukciju odlagališta komunalnog otpada Tarno, Fondu je podnesen zahtjev za sufinanciranje izrade predmetne dokumentacije kojom je predviđeno da se odlagalište otpada Tarno sanira u dvije etape.

Temeljem toga izrađen je i Idejni projekt s naglaskom na faznu izvedbu sanacije te ishođena Lokacijska dozvola.

ETAPA I.

Etapa I obuhvaća sanaciju odlagališta s pripadajućom infrastrukturom neophodnom za rad odlagališta. Radovi unutar etape I. podijeljeni su u tri faze:

- Faza 1. - Glavni projekt za radove sanacije izvedene od 1990. do 2014.g. zbog naknadno izmijenjenih zakonskih propisa;

- Faza 2. - Glavni projekt za temeljni brtveni sloj nove plohe 6 uključivo sustav za sakupljanje i odvodnju procjednih voda;

- Faza 3. – Glavni projekt za izvođenje prekrivnog brtvenog sustava plohe 5. i 6. te sustav otplinjavanja plohe 5. i 6.

ETAPA II.

- Faza 1. – Glavni projekt za radove na reciklažnom dvorištu koji su izvedeni do danas, a koji uključuju asfaltiranu nenatkrivenu površinu te sustav odvodnje oborinskih voda s reciklažnog dvorišta

- Faza 2. – Glavni projekt za izgradnju nadstrešnice na reciklažnom dvorištu za smještaj dijela komunalne opreme, te opremanje reciklažnog dvorišta odgovarajućim kontejnerima spremištima i slično

U 2016. godini dobiveni su sljedeći dokumenti (gore navedeni):

* Rješenje o izmjeni i dopuni građevinske dozvole, Klasa: UP/I-361-03/16-01/000037, Urbroj: 238/1-18-01/2-16-0011, od 09.11.2016.g., prema kojem se dozvoljava Ivakop d.o.o. građenje dijela složene građevine infrastrukturne namjene, sustava gospodarenja otpadom – Sanacija odlagališta otpada (Faza 1), 3. skupine, na građevnoj čestici k.č.br. 9/1 k.o. Lepšić (Tarno) u Gradu Ivanić Gradu;
* Građevinska dozvola, Klasa: UP/I-361-03/16-01/000038, Urbroj: 238/1-18-01/2-16-0011, od 09.11.2016.g., a prema kojoj se dozvoljava Ivakop d.o.o. građenje dijela složene građevine infrastrukturne namjene, sustava gospodarenja otpadom – Sanacija odlagališta otpada „Tarno“ i izgradnja reciklažnog dvorišta: Etapa 2 – Reciklažno dvorište (Faza 1), 3. skupine na građevnoj čestici k.č.br.. 9/1 k.o. Lepšić (Tarno) u Gradu Ivanić Gradu;
* Građevinska dozvola, Klasa: UP/I-361-03/16-01/000039, Urbroj: 238/1-18-01/2-16-0009, od 09.11.2016.g., a prema kojoj se dozvoljava Ivakop d.o.o. građenje dijela složene građevine infrastrukturne namjene, sustava gospodarenja otpadom – Sanacija odlagališta otpada „Tarno“ i izgradnja reciklažnog dvorišta: Faza 2 (Etapa 2) – Reciklažno dvorište – nadstrešnica i komunalna oprema, 3. skupine na građevnoj čestici k.č.br. 9/1 k.o. Lepšić (Tarno) u Gradu Ivanić Gradu;
* Građevinska dozvola, Klasa: UP/I-361-03/16-01/000049, Urbroj: 238/1-18-01/2-16-0009, od 13.12.2016.g., prema kojoj se dozvoljava Ivakop d.o.o. građenje građevine infrastrukturne namjene, sustava gospodarenja otpadom – Sanacija odlagališta otpada „Tarno“ i izgradnja reciklažnog dvorišta: Etapa 1 – Sanacija odlagališta otpada (Faza 2), 3. skupine na građevnoj čestici k.č.br. 9/1 k.o. Lepšić (Tarno) u Gradu Ivanić Gradu.

Tijekom 2017.g. Ivakop je ishodio pravomoćnu Uporabnu dozvolu od strane Upravnog odjela za prostorno uređenje, gradnju i zaštitu okoliša Zagrebačke županije, a nakon izvršenog tehničkog pregleda građevine, odnosno izgrađene plohe 6 na odlagalištu neopasnog otpada Tarno u sklopu projekta Sanacije odlagališta Etape 1 – Faze 2

Ova faza sanacije obuhvaćala je pripremne radove na izgradnji temeljnog brtvenog sustava plohe 6 s pratećim objektima i sustavima. Ukupna vrijednost investicije iznosi 950.548,50 kn bez PDV-a, od čega 60% sufinancira Fond za zaštitu okoliša i energetsku učinkovitost. Preostali dio sufinanciraju suvlasnici društva u omjerima jednakima udjelu u vlasništvu.

Ukupni kapacitet odlagališta Tarno je 165.000 m3 na 6 ploha. Plohe 1 – 4 su popunjene i na njima je do sada odloženo 130.000 tona otpada. Trenutno je u eksploataciji ploha 5 čiji preostali kapacitet iznosi cca 2.500 tona. Izgradnjom plohe 6 dobiti će se dodatnih 25.000 m3 prostora za odlaganje , tj. za cca 20.000 tona otpada.

Sve navedeno predstavlja prijelazno rješenje do izgradnje budućeg Centra za gospodarenje otpadom što je predviđeno Planom gospodarenja otpadom Republike Hrvatske u razdoblju 2017. – 2022.

1. **MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA,**

U cilju smanjenja količina otpada koji se odlaže na odlagalište otpada, u 2017. godini organizirano je odvojeno sakupljanje korisnih sastavnica otpada na mjestu nastanka, od građana. Pored ostalog komunalnog otpada, od građana se odvojeno sakuplja otpadni papir i plastični otpad i metalna ambalaža i to putem posebnih vrećica koje se građanima dodjeljuju bez dodatne naknade.

Tijekom 2017. godine, sustavom sakupljanja papirnog otpada i otpadne plastike, po sistemu „od vrata do vrata“, sakupljeno je 38740 kg otpadnog papira i 53440 kg otpadne plastike, tj. ukupno 92180 kg korisnih sastavnica otpada. U odnosu na 2016. godinu, u kojoj je prikupljeno ukupno 81780 kg korisnih sastavnica, to je povećanje koje iznosi 12,7%.

Pored toga, tijekom 2017. godine građani su o važnosti i ciljevima odvojenog sakupljanja otpada i pravilnog postupanja s otpadom informirani putem letaka pa je tako u 2017. godini korisnicima podijeljeno ukupno 7 različitih letaka i brošura uz račune za uslugu odvoza otpada (info o odvozu glomaznog otpada, info o rasporedu odvoza za 1-3/18, info o novom sustavu odvoza koji se planira u 2018., brošura za kompostiranje, info o početku rada reciklažnog dvorišta na području Općine Kloštar Ivanić, uputa o pravilnom postupanju s otpadom, info o e-računu).

Na području Općine Kloštar Ivanić, tijekom mjeseca ožujka 2017. godine provedena je kampanja „Kompostiranje u vlastitom vrtu“ koja se provodi kontinuirano od 2015.g., a u sklopu koje je korisnicima usluge odvoza otpada tijekom 2017.g. podijeljeno ukupno 242 kompostera, tj ukupno 365 kompostera za razdoblje 2015. – 2017.

Kampanja je provedena kao dio šire akcije uspostave cjelovitog sustava gospodarenja otpadom i čini drugi korak, nakon odvojenog prikupljanja plastike i papira, u želji da se potakne na oporabu biootpada kroz iskorištavanje za vlastite potrebe i time smanje količine koje se odlažu. Time se ujedno potiče zaštita okoliša i promišljanje o održivom gospodarenju otpadom.

Uz spomenute aktivnosti, na lokalnoj radio postaji organiziran je niz tematskih emisija vezanih uz problematiku gospodarenja otpadom.

Jedna od mjera za ostvarenje navedenih ciljeva su i edukacije koje se kontinuirano provode već treću školsku godinu u OŠ Braće Radić u Općini Kloštar Ivaniću i to u 4. i 6.razredima. Tema edukacija je „Odvojeno sakupljanje otpada“ putem kojih se naglasak stavlja na zaštitu okoliša i upoznavanje sa zakonskim propisima koje smo preuzeli iz EU te upoznavanje s načinom sakupljanja otpada koje na području Općine Kloštar Ivanić obavlja komunalno društvo Ivakop d.o.o.

Sve navedene publikacije, kao i ostale korisne informacije o pravilnom postupanju s otpadom korisnicima su dostupne i na web stranici društva Ivakop d.o.o. ([www.ivakop.hr](http://www.ivakop.hr)).

1. **OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA,**

Opće mjere za gospodarenje otpadom provedene u 2017. godini navedene su u prethodnoj točki ovog Izvješća.

O pravilnom postupanju s posebnim vrstama otpada i opasnim otpadom korisnici su također informirani putem spomenutih letaka.

Prije odlaganja, iz komunalnog se otpada također izdvajaju neke od posebnih vrsta otpada – EE otpad i otpadne gume, koje se na propisan način privremeno skladište te kasnije predaju ovlaštenim sakupljačima radi daljnjeg zbrinjavanja.

Uspostavom reciklažnog dvorišta na području općine Kloštar Ivanić, zbrinjavanje posebnih kategorija otpada i opasnog otpada je u potpunosti i u skladu sa svim važećim zakonskim propisima riješeno.

1. **MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA**

Općinsko vijeće Općine Kloštar Ivanić dana 16.10.2014. godine donijelo je Odluku o dodjeli obavljanja poslova javne usluge prikupljanja miješanog komunalnog i biorazgradivog komunalnog otpada, KLASA: 351-01/14-01-08, URBROJ: 238/14-01/01-14-02.

U skladu s tim, komunalno društvo Ivakop d.o.o. na području općine Kloštar Ivanić organizirano i u skladu s rasporedom dostupnim korisnicima prikuplja miješani komunalni otpad, otpadni papir te plastiku i metalnu ambalažu sustavom „od vrata do vrata“.

Također, odvoz krupnog (glomaznog) otpada u 2017. godini organiziran je putem akcije koja je na području općine Kloštar Ivanić trajala od 13. do 20 rujna 2017. godine i kojom su obuhvaćena sva domaćinstva na području općine. Na području Općine Kloštar Ivanić sakupljeno je tijekom 2017.g. 33,81 tona glomaznog otpada.

Sav sakupljeni komunalni otpad kao i ostali sakupljeni neopasni otpad, odvozi se na odlagalište neopasnog otpada Tarno gdje se otpad, uz prethodnu kontrolu zbrinjava, odnosno konačno odlaže.

Odvojeno prikupljene korisne sastavnice – papirni otpad i otpadna plastika se nakon kontrole i vaganja predaju ovlaštenim sakupljačima radi daljnje obrade i reciklaže. Na isti se način postupa i s otpadnim gumama te električnim i elektronskim otpadom koji se sakuplja na prostoru odlagališta sakuplja zasebno.

Građanima je na području općine Kloštar Ivanić također osigurano ukupno 7 zelenih otoka, putem kojih mogu odvojeno odlagati otpadni papir, staklenu, metalnu i PET ambalažu te otpadne baterije.

Građanima Općine Kloštar Ivanić, a prvenstveno djeci i roditeljima, je omogućeno odlaganje igračaka koje više ne koriste putem spremnika koji se nalazi u Dječjem vrtiću Proljeće u Kloštar Ivaniću. Postavljanje spremnika je dio Ivakopovog projekta „Zamjeni za igru“ koji ima za cilj smanjiti količinu igračaka koje se odlažu na odlagalište otpada te produljiti životni vijek igračkama na način da se igračke mogu mijenjati.

1. **ROKOVI I NOSITELJI IZVRŠENJA PLANA**

|  |  |  |
| --- | --- | --- |
| Redni broj | Predviđeno PGO za 2017. g | Izvršeno  DA/NE/DJELOMIČNO |
| 1. | Edukacija stanovništva | DA |
| 2. | Odvojeno prikupljanje otpada | DA |
| 3. | Reciklažno dvorište | DA |
| 4. | Zeleni otoci | DA |
| 5. | Sanacija odlagališta opasnog otpada | DA |

1. **ZAKLJUČAK**

Uspostavljeni sustav odvojenog sakupljanja otpada kod pravnih i fizičkih osoba, zadovoljava potrebe stanovništva Općine Kloštar Ivanić, što potvrđuju podaci o prikupljenom i odloženom otpadu.

Općina Kloštar Ivanić će i dalje provoditi sustavnu sanaciju divljih odlagališta otpada i nadzor lokacija na kojima je uočeno povremeno nelegalno odlaganje otpada, u svrhu sprječavanju nastajanja novih, intenzivnije raditi na edukaciji pravnih i fizičkih osoba, te unaprijediti sustav odvojenog sakupljanja otpada sukladno planovima višeg reda, kako bi se do kraja proveo program cjelovitog sustava gospodarenja otpadom i ispoštovale zakonske odredbe. Također, predviđa se daljnje sudjelovanje i pokroviteljstvo u i nad pojedinačnim akcijama, bilo onim organiziranim unutar same Općine ili onih na regionalnom, državnom ali i globalnom nivou, sukladno svojim financijskim mogućnostima.

Općina Kloštar Ivanić ispunila je svoju zakonsku obvezu te se ciljevi iz Plana ostvaruju zavisno od provedbenih mogućnosti i financijskih sredstava Općine.

Ovo Izvješće objavit će se u »Službenim novinama Zagrebačke županije«

KLASA: 351-01/18-01/02

URBROJ: 238/14-02-18-1

Kloštar Ivanić, 19.03.2018.

Načelnik:

Željko Filipović