Na temelju članka 41. stavak 3. i 5. Zakona o financiranju političkih aktivnosti i izborne promidžbe („Narodne novine“ broj 24/11, 61/11, 27/13, 2/14, 96/16 i 70/17), Odluke Ustavnog suda Republike Hrvatske, broj U-I-2986/2013), na prijedlog Državnog izbornog povjerenstva Republike Hrvatske, KLASA: 402-10/18-03/509, URBROJ: 507-04/06-18-1 od 23. studenog 2018. godine i članka 43. Statuta Općine Kloštar Ivanić („Glasnik Zagrebačke županije“ broj 04/18) Općinski načelnik Općine Kloštar Ivanić dana 29.11.2018. godine predlaže

O D L U K U

o obustavi isplate sredstava za redovito godišnje financiranje

iz Proračuna Općine Kloštar Ivanić za političku stranku

Nezavisna lista boljih – NLB

I.

Ovom se Odlukom političkoj stranci Nezavisna lista boljih – NLB obustavlja isplata sredstava utvrđena Odlukom o raspoređivanju sredstava Proračuna Općine Kloštar Ivanić za 2018. godinu, za financiranje rada političkih stranaka i članova Općinskog vijeća Općine Kloštar Ivanić izabranih s liste grupe birača („Glasnik Zagrebačke županije“ broj 04/18) zbog neobjavljivanja podataka o donacijama primljenim tijekom godine u skladu s člankom 26. Zakona o financiranju političkih aktivnosti i izborne promidžbe za što je rok bio 15. srpanj 2018. godine, do objave podataka o donacijama, a iznos isplate umanjuje se razmjerno vremenskom razdoblju zakašnjenja dostave, odnosno objave.

II.

Za provedbu ove Odluke zadužuje se Jedinstveni upravni odjel Općine Kloštar Ivanić.

III.

Prijedlog Odluke stupa na snagu danom donošenja.

KLASA: 402-01/18-01/08

URBROJ: 238/14-01-18-2

Kloštar Ivanić, 29.11.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović