Na temelju članka 95. Zakona o komunalnom gospodarstvu (Narodne novine, broj 68/18) i članka 43. Statuta Općine Kloštar Ivanić (Glasnik Zagrebačke županije, broj 04/18) Općinski načelnik Općine Klošar Ivanić dana 28.11.2018. predlaže

**ODLUKU**

**O KOMUNALNOJ NAKNADI**

**I. OSNOVNE ODREDBE**

**Članak 1.**

Ovom Odlukom utvrđuju se naselja u Općini Kloštar Ivanić u kojima se naplaćuje komunalna naknada, svrha komunalne naknade, područja zona u Općini Kloštar Ivanić, koeficijenti zona (Kz), koeficijenti namjene (Kn), rok plaćanja komunalne naknade, nekretnine važne za Općinu Kloštar Ivanić koje se u potpunosti ili djelomično oslobađaju od plaćanja komunalne naknade, obveznici i obveza plaćanja komunalne naknade, obračun komunalne naknade, uvjeti zbog kojih se u pojedinačnim slučajevima može odobriti potpuno ili djelomično oslobođenje od obveze plaćanja komunalne naknade te rješenje o komunalnoj naknadi.

**II. SVRHA KOMUNALNE NAKNADE**

**Članak 2.**

Komunalna naknada prihod je proračuna Općine Kloštar Ivanić, a plaća se za održavanje komunalne infrastrukture.

Komunalna naknada koristi se za sljedeće:

* financiranje održavanja i građenja komunalne infrastrukture,
* financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Općine Kloštar Ivanić, ako se time ne dovodi u pitanje mogućnost održavanja i građenja komunalne infrastrukture.

**Članak 3.**

Komunalna naknada plaća se za:

* stambeni prostor
* kuće za odmor (vikendice i klijeti)
* garažni prostor,
* poslovni prostor,
* građevinsko zemljište koje služi za obavljanje poslovne djelatnosti,
* neizgrađeno građevinsko zemljište.

**III. OBVEZNICI PLAĆANJA KOMUNALNE NAKNADE**

**Članak 4.**

Komunalnu naknadu plaća vlasnik, odnosno korisnik nekretnine iz članka 3. ove Odluke.

Korisnik nekretnine iz prethodnog stavka ovog članka plaća komunalnu naknadu u sljedećim slučajevima:

* ako je na njega obveza plaćanja te naknade prenesena pisanim ugovorom
* ako nekretninu koristi bez pravne osnove ili
* se ne može utvrditi vlasnik.

Vlasnik nekretnine solidarno jamči za plaćanje komunalne naknade ako je obveza plaćanja te naknade prenesena na korisnika nekretnine pisanim ugovorom.

**IV. OBVEZA PLAĆANJA KOMUNALNE NAKNADE**

**Članak 5.**

Obveza plaćanja komunalne naknade nastaje:

* danom izvršnosti uporabne dozvole, odnosno danom početka korištenja nekretnine koja se koristi bez uporabne dozvole
* danom sklapanja ugovora kojim se stječe vlasništvo ili pravo korištenja nekretnine
* danom pravomoćnosti odluke tijela javne vlasti kojim se stječe vlasništvo nekretnine
* danom početka korištenja nekretnine koja se koristi bez pravne osnove.

Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade (promjena obračunske površine nekretnine ili promjena namjene nekretnine), prijaviti Jedinstvenom upravnom odjelu Općine Kloštar Ivanić nastanak te obveze, odnosno promjenu tih podataka.

Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

**V. PODRUČJA ZONA**

**Članak 6.**

Komunalna naknada naplaćuje se u svim naseljima na području Općine Kloštar Ivanić.

Na području Općine Kloštar Ivanić utvrđuju se sljedeće zone:

**1. ZONA**

|  |  |
| --- | --- |
| *Naselje:* | *Ulice:* |
| Kloštar Ivanić | Trg sv. Ivana, Zagrebačka, Sv. Marije, Školska, Kralja Tomislava- do k.br. 117, Vinogradska-do Predavečke, Stjepana Radića, A.Šenoe, Antuna Matije Reljkovića, Ivana Šveara, Naftaplinska, Milke Trnine, Luke Baretine, Križevačka, Ribnjak, Duga ulica do k.br.26, Cvjetna, Vukovarska (glavna ulica), Čemernička, Vidikovac, Stjepana Babonića |
| Lipovec Lonjski | glavna ulica do kbr.120 i 79 |

**2. ZONA**

|  |  |
| --- | --- |
| *Naselje:* | *Ulice:* |
| Kloštar Ivanić | Kralja Tomislava-od k.br. 117, Vinogradska od Predavečke do k.br. 117, Poljska, Sv.duh-do k.br. 26, Vinarska do pučkog doma, Mirni dol, Put u raj, Duga ulica od kbr.26, Veseli kutić, Ščapovečka, Josipa Kozarca, Slavka Kolara, Crveni kip, Mlaka, Josipa Badalića, II. Vinogradski odvojak, II.A Vinogradski odvojak, X. Vinogradski odvojak |
| Lipovec Lonjski | glavna ulica iza kbr. 120 i 79 i svi odvojci |
| Predavec | Dubravačka |

**3. ZONA**

|  |  |
| --- | --- |
| *Naselje:* | *Ulice:* |
| Kloštar Ivanić | Vinarska od pučkog doma, Vukovarska odvojci, Odvojak Kralja Tomislava, Vinogradska od k.br. 117, Predavečka, IV. Vinogradski odvojak, V. Vinogradski odvojak, VIII. Vinogradski odvojak, Sveti duh od k.br. 26, Veseli kutić desna strana, Šarampovska, Caginečka |
| Predavec | Matije Gupca, Vinogradska, ostale ulice i odvojci |
| Sobočani | Graničarska, Vinogradska, Vatrogasna, Naftaplinska, Veseli kutić lijeva strana |
| Bešlinec | Duga ulica, Omladinska, Trojička, Vinogradska |
| Čemernica Lonjska | sve ulice (osim odvojka od k.č.br. 168 do k.č.br. 177) |
| Križci | od k.br. 21 do k.br.93 (glavna cesta od Bešlinca prema Čemernici) |
| Obreška Gornja | Sv. Juraja, Zviranečka |
| Obreška Donja | glavna ulica do k.br. 62 |
| Stara Marča | Moslavačka |
| Ščapovec | sve ulice |

**4. ZONA**

-ostala naselja i ulice koje nisu obuhvaćene zonama 1., 2. i 3.

**VI. KOEFICIJENTI ZONA**

**Članak 7.**

Koeficijenti zona (Kz) iznose:

I. zona 1,00

II. zona 0,90

III. zona 0,80

IV. zona 0,70

**VII. KOEFICIJENTI NAMJENE**

**Članak 8.**

Koeficijent namjene (Kn), ovisno o vrsti nekretnine i djelatnosti koja se obavlja, iznosi za:

|  |  |
| --- | --- |
| VRSTA NEKRETNINE I DJELATNOSTI | KOEFICIJENT  NAMJENE (Kn) |
| * stambeni prostor | 1,00 |
| * stambeni i poslovni prostor koji   koriste neprofitne udruge građana | 1,00 |
| - kuće za odmor | 1,00 |
| - garažni prostor | 1,00 |
| - poslovni prostor koji se koristi za proizvodne djelatnosti | 3,00 |
| - poslovni prostori koji se koriste za proizvodnju nafte i plina | 5,00 |
| - poslovni prostor koji služi za ostale djelatnosti | 5,00 |
| - neizgrađeno građevinsko zemljište | 0,05 |
| - građevinsko zemljište koje služi u svrhu obavljanja poslovne djelatnosti | 10% pripadajućeg koeficijenta |

**Članak 9.**

Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.

**VIII. ROK I NAČIN PLAĆANJA**

**Članak 10.**

Obveznici plaćanja komunalne naknade – fizičke osobe, komunalnu naknadu plaćaju u dva jednaka polugodišnja obroka s rokom plaćanja prvog obrok do 31.svibnja, a drugog obroka s rokom plaćanja do 30. rujna u tijeku kalendarske godine.

Obveznici plaćanja komunalne naknade – pravne osobe, komunalnu naknadu plaćaju mjesečno na temelju ispostavljenog računa najkasnije do 15. u mjesecu za protekli mjesec.

**IX. VRIJEDNOST BODA**

**Članak 11.**

Općinsko vijeće odlukom utvrđuje vrijednost boda komunalne naknade do kraja studenog tekuće godine, koja se primjenjuje od 1. siječnja iduće godine.

Vrijednost boda komunalne naknade određuje se u kunama po m2 korisne površine stambenog prostora u prvoj zoni Općine Kloštar Ivanić, a polazište za utvrđivanje vrijednosti boda je procjena održavanja komunalne infrastrukture iz Programa održavanja komunalne infrastrukture uz uvažavanje i drugih predvidivih i raspoloživih izvora financiranja održavanja komunalne infrastrukture.

Ako Općinsko vijeće ne odredi vrijednosti boda komunalne naknade do kraja studenoga tekuće godine, za obračun komunalne naknade u slijedećoj kalendarskoj godini vrijednost boda se ne mijenja.

**X. OBRAČUN KOMUNALNE NAKNADE**

**Članak 12.**

Komunalna naknada obračunava se po m2 površine nekretnine za koju se utvrđuje obveza plaćanja komunalne naknade i to:

- za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (Narodne novine br. 40/97, 117/05)

- za građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.

Namjena prostora utvrđuje se prvenstveno na osnovu građevinske dokumentacije, a ako je došlo do naknadnih promjene i drugo, zapisnikom o stvarnom stanju namjene i površini prostora.

**Članak 13.**

Iznos komunalne naknade po metru kvadratnom (m²) površine nekretnine utvrđuje se množenjem koeficijenta zone (Kz), koeficijenta namjene (Kn) i vrijednosti boda komunalne naknade (B).

Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po m2 površine nekretnine.

**XI. OSLOBOĐENJA OD PLAĆANJA KOMUNALNE NAKNADE**

**Članak 14.**

Nekretnine važne za Općinu Kloštar Ivanić koje se u potpunosti oslobađaju plaćanja komunalne naknade su sljedeće:

1. vatrogasni i društveni domovi na području Općine Kloštar Ivanić,

2. zgrade i prostorije koje služe za djelatnost mjesnih odbora,

3. zemljišta i objekti za šport i rekreaciju koji se financiraju iz općinskog Proračuna,

4. sakralni objekti,

5. objekti predškolskog odgoja i osnovnog školstva,

6. objekt koje koriste ustanove zdravstvene zaštite u vlasništvu države i županije.

Obveze plaćanja komunalne naknade neće se osloboditi obveznici plaćanja komunalne naknade za nekretnine iz stavka 1. ovog članka ako te nekretnine daju u najam, podnajam, zakup, podzakup ili na privremeno korištenje ili u njima obavljaju profitabilnu djelatnost.

**Članak 15.**

Na zahtjev obveznika privremeno će se osloboditi plaćanja komunalne naknade za stambeni prostor kako slijedi:

* obveznik koji živi sam, a čija visina prihoda ne prelazi 1.300,00 kn i nema drugih primanja,
* obveznik koji živi u zajedničkom domaćinstvu sa supružnikom i/ili drugim članovima obitelji , a primanja po članu ne prelaze 800,00 kn mjesečno,
* obveznik stariji od 65.godina , koji nema nužno potrebnih prihoda za život, a u kućanstvu živi sam,
* korisnik pomoći za uzdržavanje ostvarene sukladno odredbama Zakona o socijalnoj skrbi.

Kao dokaz za ispunjenje uvjeta potrebno je priložiti sljedeću dokumentaciju:

1. presliku osobne iskaznice,

2. dokaz o redovnim primanjima za sve članove zajedničkog domaćinstva - zadnji odrezak od

mirovine, prosjek plaće u posljednja tri mjeseca, uvjerenje Zavoda za zapošljavanje,

3. potvrdu Porezne uprave o ostvarenom dohotku za prethodnu godinu za sve punoljetne

članove domaćinstva,

4. izjavu o stanovanju u zajedničkom domaćinstvu,

5. rješenje Centra za socijalnu skrb za obveznika komunalne naknade koji je korisnik pomoći za uzdržavanje.

Zahtjev za oslobođenje od plaćanja podnosi se do 30. rujna za tekuću godinu.

U navedenim slučajevima obveznik se oslobađa plaćanja komunalne naknade na rok od jedne godine.

O zahtjevu Jedinstveni upravni odjel donosi rješenje.

**Članak 16.**

Zbog poticanja poduzetničke aktivnosti na području Općine Kloštar Ivanić oslobađaju se od plaćanja komunalne naknade vlasnici odnosno korisnici koji započnu s obavljanje poslovne djelatnosti na vrijeme od godinu dana, a na temelju podnesenog zahtjeva.

Uz zahtjev, obveznik obavezno prilaže presliku izvatka iz sudskog ili obrtnog registra.

O zahtjevu Jedinstveni upravni odjel donosi rješenje.

**Članak 17.**

Iznos sredstava za koje će, temeljem izdanih rješenja u skladu s člankom 15. i 16. ove Odluke, biti smanjen prihod komunalne naknade osigurat će se u Proračunu Općine Kloštar Ivanić.

**XII. RJEŠENJE O KOMUNALNOJ NAKNADI**

**Članak 18.**

Rješenje o komunalnoj naknadi donosi Jedinstveni upravni odjel Općine Kloštar Ivanić sukladno ovoj Odluci i Odluci o vrijednosti boda komunalne naknade u postupku pokrenutom po službenoj dužnosti.

Rješenje iz prethodnog stavka ovog članka donosi se do 31. ožujka tekuće godine ako se Odlukom Općinskog vijeća mijenja vrijednost boda komunalne naknade ili drugi podatak bitan za njezin izračun u odnosu na prethodnu godinu, kao i u slučaju promjene drugih podataka bitnih za utvrđivanje obveze plaćanja komunalne naknade.

Rješenjem o komunalnoj naknadi utvrđuje se:

- iznos komunalne naknade po m² nekretnine,

- obračunska površina nekretnine,

- godišnji iznos komunalne naknade,

- mjesečni iznos komunalne naknade, odnosno iznos obroka komunalne naknade ako se naknada ne plaća mjesečno,

- rok za plaćanje mjesečnog iznosa komunalne naknade, odnosno iznosa obroka komunalne naknade ako se naknada ne plaća mjesečno.

Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po m² površine nekretnine.

Ništavo je rješenje o komunalnoj naknadi koje nema propisani sadržaj.

rješenje o komunalnoj naknadi donosi se i ovršava u postupku i na način propisan zakonom koji se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.

Protiv rješenja o komunalnoj naknadi i rješenja o njegovoj ovrsi te rješenja o obustavi postupka, može se izjaviti žalba, o kojoj odlučuje upravno tijelo županije nadležno za poslove komunalnog gospodarstva.

**XIII. PRIJELAZNE I ZAVRŠNE ODREDBE**

**Članak 19.**

Stupanjem na snagu ove Odluke, prestaje važiti Odluka o komunalnoj naknadi (Službene novine Općine Kloštar Ivanić broj 9/2011).

**Članak 20.**

Ova Odluka stupa na snagu osmi dan od dana objave u Glasniku Zagrebačke županije.

KLASA: 363-03/18-01/08

URBROJ: 238/14-02-18-1

Kloštar Ivanić, 28.11.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović