Na temelju članka 43. Statuta Općine Kloštar Ivanić (Glasnik Zagrebačke županije, broj 4/18), načelnik Općine Kloštar Ivanić dana 25.07.2018. donosi

**O D L U K U**

**o prekoračenju dopuštenih razina buke povodom blagdana Velike Gospe**

I.

Općina Kloštar Ivanić dana 15.08.2018. godine organizira proslavu blagdana Velike Gospe. Javni skup će se održati dana 15.08.2018. od 05:00 sati do 16.08.2018. do 02:00 sata (emitiranje glazbe završava u 01,00 sat), na trgu Sv. Ivana i dijelu prilaznih cesta – Ul. Svete Marije i Školskoj ulici, te dijelu Ul. kralja Tomislava i Zagrebačke ulice, koje gravitiraju Trgu Sv. Ivana.

II.

Obzirom da se na proslavi očekuje oko 2.000 ljudi te da će na lokacijama navedenim u točki I. ove Odluke biti postavljeni ugostiteljski objekti ''štandovi'' te pozornica na Trgu Sv. Ivana, postoji mogućnost prekoračenja dopuštenih razina buke.

III.

Sukladno članku 10. Zakona o zaštiti od buke (NN 30/09, 55/13, 153/13 i 41/16) jedinica lokalne samouprave može odlukom čelnika tijela odrediti ulice, dijelove ulica i naselja, trgove i druge lokacije u kojima je moguće prekoračiti dopuštene razine buke.

IV.

Općinski načelnik dozvoljava, u svrhu obilježavanja blagdana Velike Gospe moguće prekoračenje dopuštene razine buke, obzirom da je to vjerska, tradicijska i društvena manifestacija, na dan 15.08.2018. od 05:00 h do 16.08.2018. do 01:00 h i to na lokacijama:

* Trg Sv. Ivana
* Ulica Svete Marije
* Školska ulica
* Dio Ulice kralja Tomislava koji gravitira Trgu Sv. Ivana
* Dio Zagrebačke ulice (kod pošte) koji gravitira Trgu Sv. Ivana
* Katastarske čestice na kojima će biti postavljeni štandovi (kčbr. 943, 944, 4347, 4341, 4356, 4357, 3112/1, 3112/2, 3115, 3501, 3108, 2501, 2497, 3114 te 2495).

V.

Putovi kojima će se odvijati dolazak i odlazak sudionika navedenog događanja su: Ulica Stjepana Radića, Zagrebačka ulica, Naftaplinska ulica, Ulica kralja Tomislava te obilaznica oko Kloštar Ivanića.

VI.

Odluka stupa na snagu danom donošenja.

KLASA: 610-01/18-01/1

URBROJ: 238/14-2-18-10

Kloštar Ivanić, 25.07.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik: Željko Filipović