Temeljem članka 217. Zakona o javnoj nabavi (Narodne novine, broj 120/16) i 45. Statuta Općine Kloštar Ivanić (Glasnik Zagrebačke županije br. 24/13) Općinski načelnik Općine Kloštar Ivanić dana 17.01.2018. godine donosi

O D L U K U

o povratu uplaćene jamčevine u postupku javne nabave

Rekonstrukcija dijela ulice Čemernica Lonjska u naselju Čemernica Lonjska

na k.č.br 2123/1 k.o. Bešlinec

I.

Temeljem Odluke Općinskog načelnika Općine Kloštar Ivanić o početku postupka javne nabave, dana 04.10.2017. je poslan poziv na nadmetanje broj 2017/S 0F2-0020473, a koji je objavljen u Elektroničkom oglasniku javne nabave Republike Hrvatske je dana 05.10.2017. godine.

U dokumentaciji o nabavi točka 7. JAMSTVO ZA OZBILJNOST PONUDE glasi:

„Jamstvo se daje na iznos od 58.560,00 kn. Ukoliko gospodarski subjekt daje novčani polog, u ponudi mora dostaviti dokaz o uplati u korist IBAN-a broj HR7123400091819300008.

U pozivu na broj obavezno je navesti 9016-OIB. Model je HR68, a pod svrhom plaćanja potrebno je navesti naziv predmeta nabave i da se radi o jamstvu za ozbiljnost ponude.“.

II.

SWIETELSKY d.o.o., Nova cesta 192, 10000, Zagreb, OIB 46016050186, na ime jamčevine u postupku javne nabave na žiro račun Općine Kloštar Ivanić uplatio je dana 27.10.2017. g. iznos od 58.560,00 kn.

III.

Odobrava se isplata financijskih sredstava u iznosu od 58.560,00 kuna na ime povrata jamčevine uplaćene u postupku javne nabave ponuditelju Swietelsky d.o.o., Nova cesta 192, 10000, Zagreb, OIB 46016050186, sukladno članku 217. Zakona o javnoj nabavi (NN broj 120/16) i točki 7. JAMSTVO ZA OZBILJNOST PONUDE dokumentacije o nabavi:

„Javni naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora o javnoj nabavi, a presliku jamstva obvezan je pohraniti“.

Isplata će se izvršiti na teret Proračunske stavke : 12211 „ Jamčevni polozi“

IV.

Odluka stupa na snagu danom donošenja.

KLASA: 406-01/17-01/07

URBROJ: 238/14-02-18-44

Kloštar Ivanić, 17.01.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik :

Željko Filipović