Na temelju članka 28. stavka 1. Zakona o komunalnom gospodarstvu („Narodne novine“ broj 26/03 - pročišćeni tekst, 82/04, 110/04 (Uredba), 178/04, 38/09, 79/09,49/11, 144/12 i 147/14), članka 43. Statuta Općine Kloštar Ivanić („Glasnik Zagrebačke županije“ broj 4/18) Općinski načelnik Općine Kloštar Ivanić dana 01.06.2018. godine predlaže

**I. IZMJENE I DOPUNE**

**PROGRAMA**

**ODRŽAVANJA OBJEKATA I UREĐAJA KOMUNALNE INFRASTRUKTURE NA PODRUČJU OPĆINE KLOŠTAR IVANIĆ U 2018. GODINI**

Članak 1.

Ovim Programom utvrđuje se održavanje komunalne infrastrukture na području Općine Kloštar Ivanić za 2018. godinu za komunalne djelatnosti:

1. održavanje nerazvrstanih cesta

1. održavanje i uređenje javnih i zelenih površina
2. održavanje javne rasvjete
3. odvodnja atmosferskih voda
4. održavanje groblja

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova po aktivnostima,
* iskaz financijskih sredstava potrebnih za ostvarivanje Programa.

Članak 2.

**PRIHODI:**

Iznos Izmjena Iznos

1. Komunalna naknada 1.100.000,00 kn 0,00 kn 1.100.000,00 kn

2. Komunalni doprinosi 150.000,00 kn 0,00 kn 150.000,00 kn

3. Prihodi od rudne rente 500.000,00 kn 0,00 kn 500.000,00 kn

4. Prihodi od grobne naknade 200.000,00 kn 0,00 kn 200.000,00 kn

5. Prihodi od korištenja javne površine 30.000,00 kn 0,00 kn 30.000,00 kn

6. Prihodi od zakupa nekretnina 40.000,00 kn 0,00 kn 40.000,00 kn

7. Prihodi od prodaje zemljišta u vlasništvu RH 200.000,00 kn 0,00 kn 200.000,00 kn

8. Prihod od zakupa i korištenja zemljišta

u vlasništvu RH 50.000,00 kn 0,00 kn 50.000,00 kn

9. Kapitalne potpore 1.400.000,00 kn 0,00 kn 1.400.000,00 kn

10. Pravo služnosti HT 102.740,68 kn 0,00 kn 102.740,68 kn

11. Prihodi od poreza 67.259,32 kn +900.000,00 kn 967.259,32 kn

……………………………………………………………………………………………………………

Ukupno: 3.840.000,00 Kn +900.000,00 kn 4.740.000,00 kn

**RASHODI:**

U 2018. godini održavanje komunalne infrastrukture iz članka 1. ovog Programa na području Općine Kloštar Ivanić obuhvaća:

1. ODRŽAVANJE NERAZVRSTANIH CESTA

Opis poslova:

Pod održavanjem nerazvrstanih cesta razumijeva se održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

* 1. *Makadam ceste*

Opis poslova:

Održavanje podrazumijeva skidanje povišenih bankina, produbljivanje i čišćenje cestovnih graba, popravak cijevnih propusta ili zamjena istih ako su polomljeni, prethodno poravnanje (peglanje) trupa ceste te dobavu i ugradbu kamena tucanika razastiranjem i valjanjem i kamene mješavine 0-32 mm s vezivnim elementima od bitumenske emulzije 0,25 kg/m2, sloj se ugrađuje strojem za ugradnju asfalta (finišer). Vrijeme obavljanja radova: u tijeku cijele 2017. godine.

Sveukupna dužina nerazvrstanih makadam cesta iznosi cca 15.000,00 m1.

*b) Asfaltne ceste – krpanje asfaltom*

Opis poslova:

Krpanje nerazvrstanih asfaltnih cesta razumijeva krpanje oštećene asfaltne površine u vidu većih mrežastih pukotina, većih i manjih udarnih rupa u voznoj traci ceste, eventualno presvlačenje većih cestovnih površina kad je cesta oštećena toliko da je pojedinačno krpanje onemogućeno. Krpanje se provodi asfaltnom masom AB- 8 ili AB-11, prosječne debljine 4- 6cm, a rad obuhvaća slijedeće radnje:

-pravilno zasijecanje mjesta oštećenja i vađenje,

-premaz zasječenih površina bitumenskom emulzijom,

-ugradbu i valjanje asfaltne mase,

-završno čišćenje.

Ukupna dužina nerazvrstanih asfaltnih cesta podložnih asfaltnom krpanju iznosi cca 1.000 m2.

*c) Investicijsko održavanje nerazvrstanih cesta*

Opis poslova:

-sanacija postojećeg asfaltnog sloja novim slojem asfalta uz sve prethodne predradnje.

1. *Cestovna signalizacija*

*Cestovna vertikalna signalizacija*

Opis poslova:

Popravak postojeće vertikalne signalizacije te dobava i postava svih vrsta novih prometnih oznaka:

-popravak i održavanje (podizanje, učvršćenje i slično),

-nove prometne oznake (dobava znaka, stup, postava),

-oznake ulica (dobava table, stupovi, ugradba)

*Cestovna horizontalna signalizacija*

Opis poslova:

Nanošenje adekvatnih boja na prometne površine svih vrsta horizontalne signalizacije uz prethodno čišćenje, markiranje po potrebi.

* bijela puna i isprekidana linija
* pješački prijelaz bruto
* stop linije
* natpisi STOP
* oznaka X
* oznaka parkirališta
* parkiralište „invalidi“

*e) Održavanje nerazvrstanih cesta u zimskim uvjetima „zimska služba“*

Opis poslova:

Zimsko održavanje nerazvrstanih cesta razumijeva čišćenje od snijega i leda kolničkih površina, parkirališta, platoa i drugih javnih površina, a obavlja se u periodu od 15.11. tekuće godine do 15.04. naredne godine.

Potreban materijal:

-industrijska sol:

-kamena sitnež:

-efektivni rad na čišćenju

1. *Održavanje poljskih puteva*

Opis poslova:

Ravnanje, košnja, krčenje i održavanje prohodnosti i funkcionalnosti poljskih puteva kao i produbljivanje i čišćenje putnih graba. Po potrebi i navoz kamena na poljske puteve.

1. *Čišćenje sipine*

Opis poslova:

Čišćenje sipine podrazumijeva uklanjanje sipine sa prometnica uz cestovne rubnjake, rigole i kanalice, nakon završetka perioda zimske službe, uključujući i same rubnjake, rigole i kanalice.

Rad obuhvaća slijedeće radnje:

* postava privremene prometne signalizacije
* čišćenje prometnice do rubnjaka, rigola i kanalica od sipine i ostalih nečistoća, koje su se zadržale uz sipinu, poput zemlje, prašine, trave i korova.
* Prikupljanje i odvoz

Konto Predviđeni

………………………………………………...troškovi Izmjene Iznos

323211 Održavanje makadam cesta 300.000,00 kn +300.000,00 kn 600.000,00 kn

323212 Sanacija nerazvrstanih cesta

(„krpanje rupa“) 100.000,00 kn 0,00 kn 100.000,00 kn

323218 Investicijsko održavanje nerazvrstanih

cesta 1.300.000,00 kn +400.000,00 kn 1.700.000,00 kn

323213 Cestovna signalizacija 60.000,00 kn 0,00 kn 60.000,00 kn

323214 Održavanje nerazvrstanih cesta u

zimskim uvjetima (zimska služba) 250.000,00 kn +200.000,00 kn 450.000,00 kn

323220 Održavanje poljskih puteva 100.000,00 kn 0,00 kn 100.000,00 kn

323215 Čišćenje sipine 30.000,00 kn 0,00 kn 30.000,00 kn .......................................................................................................................................................

Ukupno: 2.140.000,00 kn +900.000,00 kn 3.040.000,00 kn

1. ODRŽAVANJE I UREĐENJE JAVNIH I ZELENIH POVRŠINA

Opis poslova:

Pod održavanjem javnih površina naročito se razumijeva održavanje javnih i zelenih površina, pješačkih staza, pješačkih zona, otvorenih odvodnih kanala, trga, parka, zelene površine oko Dječjeg vrtića, dječjih igrališta i javnih prometnih površina.

Održavanje zelenih površina parkova, otvorenih kanala, zelenih bankina uz dijelove ceste, pješačkih prolaza i drugih zelenih površina na području Općine Kloštar Ivanić, podrazumijeva potrebu košnje trave tijekom vegetacijskog razdoblja od travnja do kraja listopada u smislu minimalno potrebnog broja košnji iz specifikacija površina na način da se zelena površina stalno drži na visokom stupnju uređenja. Pod održavanjem se podrazumijeva održavanje parkovnog zelenila i drveća sa stalnim formiranjem dijelova krošnji i formiranja oblika.

Strojna košnja trave obuhvaća:

- čišćenje travnjaka od kamena i drugog materijala prije košnje, razgrtanje krtičnjaka, košnja trave, pobiranje i odvoz trave, čišćenje asfaltnih površina od pokošene trave, košnja oko grmova, klupa i drugih objekata u toj zoni.

Obračun se vrši po m2 pokošene trave.

* Dječji vrtić Proljeće Kloštar Ivanić + dvorište stambene zgrade u odvojku Naftaplinske ulice 5.400 m2

- Park hrvatskih branitelja 10.000 m2

* Školska ulica, dvorište Općinske uprave + Promenada 1.400 m2

- Trg Sv. Ivana – istočna strana

ispred pučkog doma 1.100 m2

- Obilaznica Kloštar Ivanić – zapadna strana 2.500 m2

- Spojna cesta Naftaplinska – Švearova 500 m2

- Župni dvor 1.600 m2

- Ulica Stjepana Radića -dionica Sv. Marije – Ul. Kralja Tomislava 2.400 m2

- ostale površine na cjelokupnom području Općine po odobrenju opć. načelnika.

Održavanje parkovnog zelenila i drveća obuhvaća:

-Uklanjanje suhih stabala i stabala prema nalogu nadzorne osobe (piljenje debla, granja,

odvoz i deponiranje)

- debljine 0 – 20 kom 20

- debljine 20 – 40 kom 15

- debljine 40 i veći kom 10

- Kresanje granja na stablima i grmlju uz prometnice, u parkovima, šetalištima – prema

nalogu nadzorne osobe

- Rezidba ukrasnog grmlja

(u cijenu uračunat i odvoz)

- veliki grmovi kom. 15

- srednji grmovi kom. 15

- mali grmovi kom. 30

- bodljikavi grmovi kom. 5

-Orezivanje drveća s rasponom krošnje do 4 metra ručnim škarama i pilom, te skupljanje

i odvoz na deponiju kom 30

-Orezivanje drveća s rasponom krošnje većim od 4 metra ručnim škarama i pilom, te

skupljanje i odvoz na deponiju kom 2

Grabljanje lišća obuhvaća:

* Grabljanje lišća, utovar i odvoz.

Lokacije:

- Dvorište Općinske uprave i Promenada m2 4.000

- Trg Sv. Ivana m2 1.000

- Park hrvatskih branitelja m2 13.000

- Dječji vrtić Proljeće m2 1.000

Konto Predviđeni

……………………………………………………….……………………troškovi

323202 Usl. održavanje javnih i zelenih površina 100.000,00 kn

………………………………………………………………………………………...........................

Ukupno: 100.000,00 kn

1. UREĐENJE PARKIRALIŠTA OPĆINSKE ZGRADE I DVORIŠTA DVD-a

Opis poslova:

Izgradnja i uređenje posteljice i tampona parkirališta općinske zgrade i dvorišta DVD-a,

ugradnja geotekstila i rubnjaka, te asfaltiranje parkirališta. Izgradnja prilaza Općinskoj

zgradi za osobe s invaliditetom (rampe).

Konto

Predviđeni

…………………………………………………………………..……..….troškovi

323208 Uređenje parkirališta Općinske zgrade i

dvorišta DVD-a Kl. Ivanića 500.000,00 kn

……………………………………………………………………………………………...

1. ODRŽAVANJE JAVNE RASVJETE

Opis poslova:

Pod pojmom „javna rasvjeta“ razumijeva se upravljanje i održavanje objekata i uređaja javne rasvjete uključivo i podmirivanje troškova električne energije za rasvjetljavanje javnih površina, javnih cesta koje prolaze kroz naselje i nerazvrstanih cesta:

-redovni pregledi i zamjena neispravnih armatura,

-popuna dionica novom armaturom, održavanje,

-utrošak električne energije.

Konto: Predviđeni

troškovi

…………………………………………………………………………………………

323216 Održavanje rasvjetnih tijela 120.000,00 kn

32235 Električna energija 330.000,00 kn

…………………………………………………………………………………………

Ukupno**:** 450.000,00 kn

1. ODVODNJA ATMOSFERSKIH VODA (MALI GRAĐEVINSKI RADOVI)

Opis poslova:

Pod odvodnjom atmosferskih voda podrazumijevaju se poslovi redovnog godišnjeg čišćenja odvodnje otpadnih voda i odvodnje oborinskih voda u smislu održavanja otvorenih uličnih jarkova, održavanje zatvorenog kanalizacionog sistema, održavanje uličnih slivnika, tekućih popravaka, hitnih intervencija, održavanje revizionih i kontrolnih okana te cijevnih propusta ispod prometnica.

Uključuje i ručni i strojni iskop i zatrpavanje rovova, izradu nasipa od kamenog materijala, rezanje asfaltnog zastora, izradu uljevno-izlivnih betonskih glava, dobavu i ugradnju betonskih cijevi od fi 10 do fi 80 cm, izradu betonskih slivnika i betonskih revizionih okna – uključivo i dobava i ugradnja lijevanoželjeznih poklopaca, ugradnju armature, strojno skidanje humusa, rad građevinskih strojeva i kamiona, dobava i ugradnja betonskih rubnjaka, betoniranje konstrukcija malih, srednjih i velikih presjeka.

Konto Predviđeni

………………………………………………………………….….….troškovi

323204 Odvodnja atmosferskih voda 400.000,00 kn

……………………………………………………………………………………….......

Ukupno: 400.000,00 kn

1. ODRŽAVANJE GROBLJA

Opis poslova:

Održavanje groblja podrazumijeva održavanje prostora – površina groblja i zgrada za obavljanje ispraćaja i sahranu pokojnika te ukop pokojnika.

Konto Predviđeni

………………………………………………………………………….…troškovi

322409 Tekuće održavanje 100.000,00 kn

323205 Održavanje groblja po ugovoru 100.000,00 kn

…………………………………………………………………………………………..........

Ukupno: 200.000,00 kn

1. ZBRINJAVANJE OTPADA SA DIVLJIH DEPONIJA SMEĆA

Opis poslova:

Sukladno Zakonu o održivom gospodarenju otpada (N.N. 94/13) i

i Planu gospodarenja otpadom Općine Kloštar Ivanić, a za troškove odvoza

smeća sa divljih deponija na području Općine Kloštar Ivanić i troškove odlaganja

smeća na deponij Tarno.

Konto Predviđeni troškovi

…………………………………………………………………………………………….

32349 50.000,00 kn

**R E K A P I T U L A C I J A**

1. ODRŽAVANJE NERAZVRSTANIH CESTA 3.040.000,00 kn

2. ODRŽAVANJE I UREĐENJE JAVNIH I ZELENIH

POVRŠINA 100.000,00 kn

3. UREĐENJE PARKIRALIŠTA OPĆINSKE ZGRADE I

DVORIŠTA DVD-a 500.000,00 kn

4. ODRŽAVANJE JAVNE RASVJETE 450.000,00 kn

5. ODVODNJA ATMOSFERSKIH VODA 400.000,00 kn

6. ODRŽAVANJE GROBLJA 200.000,00 kn

7. ZBRINJAVANJE OTPADA SA DIVLJIH DEPONIJA SMEĆA 50.000,00 kn

…………………………………………………………………………………………............................

**UKUPNO:** 4.740.000,00 kn

Članak 3.

Realizacija ovog Programa za 2018. godinu ostvarivati će se za pojedine stavke u skladu s dinamikom ostvarenja prihoda iz sredstava komunalne naknade, prihoda groblja i drugih prihoda Proračuna Općine Kloštar Ivanić za 2018. godinu.

Članak 4.

Prijedlog I. Izmjena i dopuna Programa Održavanja objekata i uređaja komunalne infrastrukture na području Općine Kloštar Ivanić u 2018. godinu stupa na snagu danom donošenja.

Klasa: 363-01/17-01/57

Ur. broj:238/14-02-18-3

Kloštar Ivanić, 01.06.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović