Na temelju članka 48. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 106/03, 129/05, 109/07, 125/08, 36/09, 150/11, 144/12, 19/13 i 137/15, 123/17) i članka 43. Statuta Općine Kloštar Ivanić (Glasnik Zagrebačke županije br. 4/18) Općinski načelnik Općine Kloštar Ivanić dana 28.09.2018. godine predlaže

**ODLUKU**

**o davanju suglasnosti za provedbu ulaganja na području Općine Kloštar Ivanić za projekt „Izgradnja ograde groblja Kloštar Ivanić“**

Članak 1.

Općinsko vijeće Općine Kloštar Ivanić daje suglasnost za provedbu ulaganja na području Općine Kloštar Ivanić za projekt „Izgradnja ograde groblja Kloštar Ivanić“, čiji je nositelj i investitor Općina Kloštar Ivanić.

Članak 2.

Ova suglasnost daje se u svrhu prijave ulaganja iz Članka 1. ove Odluke na 2. LAG Natječaj

unutar mjere 2.1. “Potpora razvoju društvene i rekreacijske infrastrukture” tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a „ iz Lokalne razvojne strategije LAG-a “Moslavina“, a koji je sukladan tipu operacije 7.4.1. iz Programa ruralnog razvoja Republike Hrvatske za razdoblje 2014. – 2020.

Članak 3.

Za pripremu dokumentacije za prijavu na natječaj zadužuje se Jedinstveni upravni odjel.

Članak 4.

Suglasnost se daje na temelju Priloga „Opisa projekta/operacije“, koji čini sastavni dio ove Odluke.

Članak 5.

Prijedlog Odluke stupa na snagu danom donošenja.

KLASA: 361-01/18-01/03

URBROJ: 238/14-02-18-2

Kloštar Ivanić, 28.09.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović