Temeljem članka 43. Statuta Općine Kloštar Ivanić ( Glasnik Zagrebačke županije br. 4/18) općinski načelnik Općine Kloštar Ivanić dana 14.06.2018. godine donosi

O D L U K U

o korištenju prostorija Sportskog parka Kloštar Ivanić

I.

Miroslav Bugarinović, predstavnik roditelja polaznika Škole rukometa MRK „Ivanić“, dana 14.06.2018. godine podnio je zamolbu za korištenje prostorija Sportskog parka Kloštar Ivanić u svrhu obilježavanja završetka sezone dana 15.06.2018. godine u vremenu od 17:00 sati do 24:00 sata.

II.

Odobrava se Miroslavu Bugarinović, predstavniku roditelja polaznika Škole rukometa MRK „Ivanić“, korištenje prostorija Sportskog parka Kloštar Ivanić u svrhu obilježavanja završetka sezone dana 15.06.2018. godine u vremenu od 17:00 sati do 24:00 sata, uz obvezu naknade štete ukoliko do iste dođe o čemu će se sastaviti zapisnik.

III.

Miroslav Bugarinović, obvezuje se na ime naknade za korištenje prostorija Sportskog parka Kloštar Ivanić uplatiti iznos od 400,00 kuna na žiro račun Općine br. HR7123400091819300008, model 68, poziv na broj odobrenja 7722 – OIB, opis plaćanja – korištenje prostorija Sportskog parka Kloštar Ivanić.

IV.

Odluka stupa na snagu danom donošenja.

KLASA: 372-03/18-01/03

URBROJ: 238/14-02-18-18

Kloštar Ivanić, 14.06.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik :

Željko Filipović