Na temelju članka 302. Zakona o javnoj nabavi (Narodne novine broj 120/16, dalje u tekstu: ZJN 2016), članka 43. Statuta Općine Kloštar Ivanić (Glasnik Zagrebačke županije br. 4/18) i poziva na nadmetanje 2018/S 0F2-0028666, u otvorenom postupku javne nabave opskrbe električnom energijom, općinski načelnik Općine Kloštar Ivanić dana 07.12.2018. godine donosi

**O D L U K U**

**o odabiru**

1. Ovom Odlukom utvrđuje se daOpćina Kloštar Ivanić, Školska 22, 10312 Kloštar Ivanić, OIB:18133797436, kao javni naručitelj u otvorenom postupku javne nabave opskrba električnom energijom, koji se vodi pod evidencijskim brojem 12-18-MV, procijenjene vrijednosti nabave 205.000,00 kn, odabire ekonomski najpovoljniju ponudu ponuditelja HEP – Opskrba d.o.o., Ulica grada Vukovara 37, 10000 Zagreb, OIB:63073332379, ponudu oznake: 441-18-1 od 05.11.2018. godine, s cijenom ponude u iznosu od 215.787,10 kuna (bez PDV-a) te ukupnom cijenom ponude od 243.839,42 kuna (s PDV-om) i ukupno 100 bodova.
2. Po izvršnosti ove Odluke s odabranim ponuditeljem sklopit će se ugovor o javnoj nabavi.
3. Rok mirovanja sukladno članku 306. stavku 1. ZJN 2016 iznosi 15 dana od dana dostave ove odluke ponuditeljima.

**O b r a z l o ž e nj e**

Općina Kloštar Ivanić, kao javni naručitelj pokrenuo je postupak javne nabave male vrijednosti Opskrbe električnom energijom, koji se vodi pod evidencijskim brojem 12-18-MV.

Poziv na nadmetanje poslan je na objavu u Elektronički oglasnik javne nabave Republike Hrvatske dana 17.10.2018. godine pod brojem 2018/S 0F2-0028666 te je objavljen dana 18.10.2018. godine.

Procijenjena vrijednost nabave je 205.000,00 kuna (bez PDV-a).

Rok za dostavu ponuda istekao je 07.11.2018. godine u 10:00 sati kada je održano i javno otvaranje ponuda.

U roku za dostavu ponuda pristigle su dvije ponude sljedećih ponuditelja:

1. HEP – Opskrba d.o.o., Ulica grada Vukovara 37, 10000 Zagreb, OIB:63073332379 s ukupnom cijenom ponude od 243.839,42 kune,
2. RWE Energija d.o.o., Capraška ulica 6, 10000 Zagreb, OIB:81103558092 s ukupnom cijenom ponude od 262.511,90 kuna.

Pregledom i ocjenom ponuda utvrđeno je kako slijedi:

Temeljem članka 295. stavak 1. ZJN 2016 ponuda ponuditelja RWE Energija d.o.o. odbija se kao nepravilna i neprihvatljiva iz sljedećih razloga:

1. Naručitelj je točkom 48. Dokumentacije o nabavi propisao da gospodarski subjekt mora dokazati da ispunjava uvjete sukladno posebnim propisima ili stručnim pravilima za obavljanje djelatnosti povezane s predmetom nabave, odnosno mora posjedovati važeću dozvolu za obavljanje energetske djelatnosti opskrbe električnom energijom, izdanu od Hrvatske energetske regulatorne agencije, što nedostaje te se njegova ponuda odbija kao nepravilna iz razloga što nije sukladna dokumentaciji o nabavi,
2. Imenovani je dostavio ponudu čija cijena prelazi planirana, odnosno osigurana sredstva naručitelja te se njegova ponuda odbija kao neprihvatljiva.

Ponuda ponuditelja HEP – Opskrba d.o.o., oznake 441-18-1 od 05.11.2018. godine je valjana te je prema kriteriju za odabir ocijenjena kao ekonomski najpovoljnija, s cijenom ponude u iznosu od 215.787,10 kuna (bez PDV-a) te ukupnom cijenom ponude od 243.839,42 kuna (s PDV-om) i ukupno 100 bodova, te je predloženo kao u izreci.

Cijena ekonomski najpovoljnije ponude veća je od procijenjene vrijednosti nabave te naručitelj neće poništiti postupak javne nabave već je osigurao dodatna sredstva za predmetnu nabavu.

Sukladno članku 301. stavak 5., 6. i 8. ZJN 2016 ova Odluka sa zapisnikom o pregledu i ocjeni ponuda objavit će se u Elektroničkom oglasniku javne nabave Republike Hrvatske, pri čemu se dostava smatra obavljenom istekom dana objave.

Prema članku 307. stavku 1. točka 1. ZJN 2016, ova Odluka postaje izvršna nakon proteka roka mirovanja. Rok mirovanja je određen člankom 306. stavkom 1. ZJN 2016 u trajanju od 15 dana od dana dostave odluke o odabiru.

Sukladno navedenom, odlučeno je kao u izreci Odluke o odabiru.

Uputa o pravnom lijeku:

Protiv ove Odluke može se izjaviti žalba Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u roku od 10 dana od dana primitka ove Odluke.

Žalba mora sadržavati najmanje podatke navedene u članku 420. ZJN 2016, a dostavlja se u pisanom obliku, neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije za kontrolu postupaka javne nabave i EOJN RH.

Žalitelj je obvezan primjerak žalbe dostaviti naručitelju u roku za žalbu.

KLASA: 406-01/18-01/06

URBROJ: 238/14-02-18-14

Kloštar Ivanić, 07.12.2018.

Načelnik:

Željko Filipović

Dostaviti:

1. Ponuditeljima, objavom u Elektroničkom oglasniku

javne nabave Republike Hrvatske,

1. Pismohrana, ovdje.