Na temelju članka 43. Statuta Općine Kloštar Ivanić (Glasnik Zagrebačke županije br. 4/18) općinski načelnik Općine Kloštar Ivanić dana 25.07.2018. godine donosi

Z A K L J U Č A K

o organizaciji proslave blagdana Velike Gospe

I.

Pristupa se aktivnostima na organizaciji proslave blagdana Velike Gospe 15. kolovoza 2018. godine u Kloštar Ivaniću, te se utvrđuje slijedeće:

1. Odgovornom osobom proslave blagdana Velike Gospe određuje se načelnik Općine Kloštar Ivanić – ŽELJKO FILIPOVIĆ.
2. Voditeljem javnog okupljanja određuje se – Danijel Relota, djelatnik KLEMM SIGURNOSTI d.o.o.

Voditelj javnog okupljanja odgovoran je za održavanje javnog reda i mira i za organizaciju privremene regulacije prometa na županijskoj cesti (ŽC 3074), shodno Rješenju o odobrenju održavanja javnog skupa i Prethodnoj suglasnosti za zatvaranje prometa na ŽC 3074.

Voditelj javnog okupljanja je ovlašten i odgovoran za organizaciju redarske službe za vrijeme trajanja proslave blagdana Velike Gospe, te organizirati redarsku službu iz sastava KLEMM SIGURNOST d.o.o., Drage Gervais 3, Zagreb.

U navedene svrhe, voditelj javnog okupljanja ovlašten je i dužan surađivati s MUP -om, PP Ivanić Grad.

II.

Dana 15.08.2018. g. od 05:00 sati do 05:00 sati 16.08.2018. g. zatvara se za promet Trg Sv. Ivana te njemu prilazne ulice (nerazvrstane ceste), shodno Prethodnoj suglasnosti za zatvaranje prometa na dijelu županijske ceste ŽC 3074, izdanoj od Županijske uprave za ceste Zagrebačke županije, te skici prometnog rješenja.

Dodjela javnih površina na korištenje organizirana je na slijedeći način:

* od početka Ulice Sv. Marije do Ul. M. Trine: štandovi sa nadbožnim predmetima, licitari, knjige, svijeće, slike,
* od početka Trga Sv. Ivana, Ul. kralja Tomislava do Ul. M. Trnine: uslužne djelatnosti, prodaja sladoleda, sezonskog voća i povrća, ugostiteljske usluge (BEZ VLASTITE GLAZBE)
* dvorište Pučkog doma Kloštar Ivanić: zabavni park
* od početka Zagrebačke ulice do Naftaplinske: igračke, tekstil (odjeća i obuća), OPG, stari zanati, rukotvorine, tombole, obrtnici, udruge.

U navedenu svrhu utvrđuju se blokadni punktovi na slijedećim lokacijama:

* Školska ulica – Ul. I. Šveara (kod ljekarne)
* Zagrebačka ul. – Ul. I. Šveara
* Ul. Sv. Marije – Ul. M. Trnine
* Ul. kralja Tomislava – Obilaznica.

Preusmjeravanje prometa u svim prometnim pravcima vršiti će se odgovarajućom prometnom signalizacijom.

III.

Utvrđuje se privremeni parkirališni prostor na slijedećim lokacijama: Obilaznica, dio Ul. sv. Marije (do Ul. M. Trnine), Ul. kralja Tomislava, Babonićeva ulica, Švearova ulica, Ul. A. M. Reljkovića, Sportski park, prostor sajmišta i parkiralište kod groblja.

IV.

Od Županijske uprave za ceste ishoditi prethodnu suglasnost za privremenu regulaciju prometa na ŽC 3074, te postavu prometnih blokadnih punktova na naznačenim prometnicama.

Od MUP, PU Zagrebačke , PP Ivanić Grad ishoditi će se suglasnost za održavanje javnog skupa za 15.08.2018. godine..

V.

Zaključak stupa na snagu danom donošenja.

KLASA: 610-01/18-01/01

URBROJ: 238/14-02-18-2

Kloštar Ivanić, 25.07.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović