Na temelju članka 6. stavka 3. alineje 4 Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), članka 14. stavka 1. alineje 4. Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (Glasnik Zagrebačke županije, br. 40/15) i 45. Statuta Općine Kloštar Ivanić (Glasnik Zagrebačke županije, br. 4/18) općinski načelnik Općine Kloštar Ivanić dana 9.8.2018. godine donosi

**ODLUKU**

**o izdvajanju financijskih sredstava za ''Susret djece hrvatskih branitelja''**

I.

Odobrava se isplata iznosa od 5.000,00 kuna, a povodom zamolbe Udruge hrvatskih dragovoljaca Domovinskog rata Zagrebačke županije iz Ivanić-Grada, Omladinska 30, kao financijska pomoć u sudjelovanju djece hrvatskih branitelja na ''Susretima djece hrvatskih branitelja'' u Savudriji u razdoblju od 27. – 30. kolovoza 2018. godine.

Isplata će se izvršiti na žiro račun Udruge, HR 7823400091110752518.

Sredstva će se isplatiti iz proračunske stavke 381120 ''Ostali izdaci za humanitarna djela/ostali transferi''.

Sa korisnikom financijskih sredstava sklopit će se Ugovor o izravnoj dodjeli financijskih sredstava.

II.

Odluka stupa na snagu danom donošenja.

KLASA: 402-08/18-01/20

URBROJ: 238/14-02-18-2

Kloštar Ivanić, 9.8.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

NAČELNIK:

Željko Filipović