Na temelju članka 43. Statuta Općine Kloštar Ivanić (Glasnik Zagrebačke županije, broj 4/18) i Odluke o komunalnom redu, načelnik Općine Kloštar Ivanić dana 26.07.2018. godine donosi

**Z A K L J U Č A K**

**o održavanju javnog reda i mira povodom blagdana Velike Gospe**

I.

U svrhu osiguranja i održavanja javnog reda i mira u centru Kloštar Ivanića, a povodom blagdana Velike Gospe, nužno je buku iz ugostiteljskih objekata svesti na najmanju moguću mjeru kako buka ne bi ometala vjerske običaje vjernika, održavanje svetih misa i glavne procesije.

II.

Na dan 15. kolovoza 2018. godine za vrijeme održavanja svetih misa i to od:

* **6,30 – 7,30 h**
* **7,30 – 8,30 h**
* **9,00 - 10,00 h**
* **11,00 – 13,00 h (tada je svečana procesija sa čudotvornim kipom Majke Milosrđa i svečana hodočasnička misa u crkvenom dvorištu uz svetište Majke Milosrđa koju predvodi prečasni Ivan Miklenić, glavni urednik GK-a)**
* **16,00 – 17,00 h i**
* **18,00 – 19,00 h (svečana procesija i večernja misa koju predvodi prečasni Zlatko Koren).**

vlasnici ugostiteljskih objekata su dužni u svojim lokalima svesti buku na najmanju moguću mjeru, odnosno prekinuti s izvođenjem glazbe, kako ista ne bi ometala održavanje svetih misa.

III.

Poštivanje ovog Zaključka i Odluke o komunalnom redu nadzirati će djelatnici KLEMM SIGURNOSTI d.o.o. i komunalni redar Općine Kloštar Ivanić.

Nepoštivanje ovog Zaključka može dovesti do izricanja novčanih kazni i pokretanja prekršajnog postupka.

IV.

Zaključak stupa na snagu danom donošenja.

KLASA: 610-01/18-01/01

URBROJ: 238/14-02-18-14

Kloštar Ivanić, 26.07.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović