Temeljem članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15-ispravak i 123/17), te članka 43. Statuta Općine Kloštar Ivanić (Glasnik Zagrebačke županije br. 4/18), Općinski načelnik Općine Kloštar Ivanić dana 04.06.2018. godine predlaže

**Z A K L J U Č A K**

**o sklapanju Ugovora o partnerstvu na projektu**

**„Regionalni vodoopskrbni sustav Zagrebačke županije – Zagreb Istok“**

I.

Općina Kloštar Ivanić ovime prihvaća sklapanje Ugovora o partnerstvu na projektu „Regionalni vodoopskrbni sustav Zagrebačke županije – Zagreb Istok“ s gradovima: Grad Sveti Ivan Zelina, Grad Vrbovec i Grad Ivanić-Grad te općinama: Općina Rugvica, Općina Križ, Općina Brckovljani, Općina Kloštar Ivanić, Općina Dubrava, Općina Gradec, Općina Farkaševac, Općina Preseka, Općina Bedenica i Općina Rakovec kao partnerima i trgovačkim društvom Vodoopskrba i odvodnja Zagrebačke županije d.o.o. kao isporučiteljem vodne usluge, koji je u prilogu ovog Zaključka i njegov je sastavni dio.

II.

Ovlašćuje se Općinski načelnik Općine Kloštar Ivanić na potpisivanje Ugovora iz točke 1. ovog Zaključka.

III.

Ovaj Zaključak stupa na snagu danom donošenja, a objavit će se na internetskim stranicama Općine Kloštar Ivanić.

KLASA: 325-01/18-01/01

URBROJ: 238/14-02-18-04

Kloštar Ivanić, 04.06.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović