Na temelju članka 19. st. 1.al.5. Zakona o lokalnoj samoupravi i područnoj (regionalnoj) samoupravi (Narodne novine br. 33/01, 60/01, 129/25, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), članka 6. stavka 1. i članka 117. stavka 1. i 5. Zakona o socijalnoj skrbi (Narodne Novine br. 157/13 , 152/14, 99/15, 52/16, 16/17 i 130/17) i članka 43. Statuta Općine Kloštar Ivanić (Glasnik Zagrebačke županije br. 4/18), Općinski načelnik Općine Kloštar Ivanić dana 14.11.2018. godine predlaže

PROGRAM SOCIJALNIH POTREBA

OPĆINE KLOŠTAR IVANIĆ U 2019. g.

1. OBLICI I OPSEG SOCIJALNE SKRBI

Članak 1.

Programom socijalnih potreba za 2019. g., čija se vrijednost procjenjuje na **787.350,00 kuna**, utvrđuju se slijedeći oblici socijalne skrbi:

1. Pomoći za stanovanje i jednokratne pomoći

Temeljem Zakona o socijalnoj skrbi, Općina Kloštar Ivanić osigurava sredstva za podmirenje troškova stanovanja socijalno ugroženim osobama. Troškovi stanovanja u smislu Zakona odnose se na najamninu, potrošnju električne energije, plina, za grijanje, potrošnju vode i druge troškove stanovanja, u skladu s posebnim propisima.

Isplata jednokratne pomoći odobravati će se osobama koje zbog trenutačnih okolnosti nisu u stanju u cijelosti zadovoljiti osnovne životne potrebe. Jednokratne pomoći odobravati će se najviše dva puta u tijeku godine, u iznosu do 650,00 kn.

Za ove namjene planirano je 56.000,00 kuna.

1. Podmirenje troškova stanovanja korisnicima koji se griju na drva

Temeljem Zakona o socijalnoj skrbi Zagrebačka županija osigurava novčanu pomoć za nabavu ogrjevnog drva stalnim korisnicima koji se griju na drva, u novčanoj protuvrijednosti za 3m3 ogrjevnog drva. Novčanu pomoć Zagrebačka županija dodjeljuje se na temelju evidencije korisnika koju vodi nadležni Centar za socijalnu skrb.

Za ovu namjenu planirano je 60.000,00 kuna.

1. Ostali izdaci za humanitarna djela i novčane pomoći pojedincima i obiteljima prema odluci Općinskog načelnika.

Za ovu namjenu planirano je 48.000,00 kuna.

1. Podmirenje pogrebnih troškova

Najnužniji pogrebni troškovi za osobe za koje te troškove nije dužan snositi nadležni Centar za socijalnu skrb, podmirivati će se iz navedene stavke prema odluci Općinskog načelnika. Ovisno o okolnostima, odobravati će se podmirenje samo dijela pogrebnih troškova.

Za ovu namjenu planirano je 10.000,00 kuna.

1. Jednokratna novčana pomoć umirovljenicima i nezaposlenima - božićnica

Jednokratna novčana pomoć povodom Božićnih blagdana odobravati će se umirovljenicima s prebivalištem na području Općine Kloštar Ivanić čija ukupna mjesečna mirovinska primanja iznose do 2.500,00 kuna, nezaposlenim osobama s prebivalištem na području Općine Kloštar Ivanić koje su kao nezaposlene prijavljene u evidenciji Hrvatskog zavoda za zapošljavanje, Područne službe Zagreb, Ispostave Ivanić Grad i koji nisu primatelji novčane naknade, te korisnici zajamčene minimalne naknade s prebivalištem na području Općine Kloštar Ivanić temeljem rješenja Centra za socijalnu skrb.

Pomoć će se odobravati u iznosu od najmanje 100,00 kn, a prema odluci Općinskog načelnika.

Za ove namjene planirano je 75.000,00 kn.

1. Jednokratna novčana pomoć roditeljima povodom rođenja djeteta

Jednokratna novčana pomoć roditeljima povodom rođenja djeteta utvrđuje se na slijedeći načini u slijedećim iznosima:

* za rođenje prvog djeteta novčana pomoć iznosi 1.500,00 kn,
* za rođenje drugog djeteta novčana pomoć iznosi 2.500,00 kn,
* za rođenje trećeg i svakog daljnjeg djeteta novčana pomoć iznosi 3.500,00 kn.

Odobravat će se majci koja je hrvatska državljanka i u trenutku poroda ima prebivalište na području Općine Kloštar Ivanić, a zahtjev za ostvarivanje prava podnese u roku od 6 mjeseci od dana rođenja djeteta koje također ima prebivalište na području Općine Kloštar Ivanić, odnosno roditelju posvojenog djeteta koji ima prebivalište na području Općine Kloštar Ivanić, a zahtjev za ostvarivanje prava podnese u roku od 12 mjeseci od rođenja djeteta, uz uvjet da za to dijete novčana naknada nije već ranije isplaćena. Jednokratna pomoć će se isplaćivati po dostavi potrebne dokumentacije sukladno Odluci Općinskog načelnika o pravu na novčanu naknadu za novorođenu djecu na području Općine Kloštar Ivanić.

Za realizaciju ovog dijela Programa planirano je 100.000,00 kn.

1. Podmirenje troškova ljetovanja učenika iz socijalno – ugroženih obitelji i osoba sa posebnim potrebama

Za djecu iz obitelji u socijalnoj potrebi financirati će se ljetovanje prema kriterijima koje utvrdi Osnovna škola i Centar za socijalnu skrb, a prema Sporazumu o osiguranju i izdvajanju sredstava za darivanje socijalno ugroženih osoba sklopljenog između Općine Kloštar Ivanić, Centra za socijalnu skrb i Gradskog društva Crvenog križa Ivanić - Grad.

Za ove namjene planirano je 10.000,00 kn.

1. Podmirenje troškova Osnovnoj školi braće Radić Kloštar Ivanić za školu plivanja učenicima

Za ovu namjenu planirano je 13.350,00 kn.

1. Podmirenje toplog obroka učenicima (školska kuhinja)

Za podmirenje toplog obroka učenicima iz obitelji slabog imovnog stanja, Programom je planirano 90.000,00 kn.

1. Tekuće donacije u novcu Gradskom društvu Crvenog križa

Tekuće donacije u novcu Gradskom društvu Crvenog križa namijenjene su financiranju redovitih aktivnosti Gradskog društva o čemu će se sklopiti Ugovor o izravnoj dodjeli sredstava.

Za navedenu namjenu Programom je planirano 40.000,00 kn.

1. Financiranje programa/projekata udruga u okviru javnih potreba iz područja socijalne skrbi i humanitarne djelatnosti

Sredstva će se izdvajati za rad udruga po odluci Općinskog načelnika, sukladno zakonskim i podzakonskim propisima.

Za ovu namjenu planirano je 10.000,00 kn.

1. Potpora učenicima i studentima (stipendije)

Učenicima i studentima s prebivalištem na području Općine Kloštar Ivanić isplaćuje se stipendija u skladu s Pravilnikom o stipendiranju učenika i studenata i na temelju rezultata provedenog natječaja.

Stipendije se isplaćuju po Odluci o dodjeli stipendije, a za ovu namjenu Programom je planirano 145.000,00 kn.

1. Prigodna pomoć socijalno ugroženim, starim osobama i umirovljenicima

Prigodna pomoć isplaćuje se prigodno (Uskršnji i Božićni paketi, za Dan starih osoba), a po odluci Općinskog načelnika odnosno sukladno Sporazumu o osiguranju i izdvajanju sredstava za darivanje socijalno ugroženih osoba sklopljenog između Općine Kloštar Ivanić, Centra za socijalnu skrb i Gradskog društva Crvenog križa Ivanić - Grad.

Za ove namjene planirano je 40.000,00 kn.

1. Subvencioniranje prijevoza studentima viših škola i fakulteta

Subvencioniranje prijevoza studenata viših škola i fakulteta, s prebivalištem ili privremenim boravištem na području Općine Kloštar Ivanić vršiti će se u iznosu 200,00 kn od cijene mjesečne karte za prijevoz sredstvima javnog prijevoza. Postupak ostvarivanja prava i potrebna dokumentacija za ostvarivanje subvencija regulirati će se odlukom Općinskog načelnika.

Za ovu namjenu planirano je 80.000,00 kn.

1. Tekuće donacije u novcu «Caritasu» Kloštar Ivanić

Tekuće donacije u novcu «Caritasu» Kloštar Ivanić namijenjene su za financiranje redovitih aktivnosti «Caritasa», a za ovu namjenu planirano je 10.000,00 kn.

REKAPITULACIJA:

1. Pomoći za stanovanje i jednokratne pomoći 56.000,00 kn
2. Podmirenje troškova stanovanja korisnicima koji se griju na drva 60.000,00 kn
3. Ostali izdaci za humanitarna djela i novčane pomoći pojedincima

i obiteljima prema odluci Općinskog načelnika 48.000,00 kn

1. Podmirenje pogrebnih troškova 10.000,00 kn
2. Jednokratna novčana pomoć umirovljenicima

i nezaposlenima – božićnica 75.000,00 kn

1. Jednokratna novčana pomoć roditeljima povodom rođenja djeteta 100.000,00 kn
2. Podmirenje troškova ljetovanja učenika iz socijalno –

ugroženih obitelji i osoba sa posebnim potrebama 10.000,00 kn

1. Podmirenje troškova Osnovnoj školi braće Radić

Kloštar Ivanić za školu plivanja 13.350,00 kn

1. Podmirenje toplog obroka učenicima (školska kuhinja) 90.000,00 kn
2. Tekuće donacije u novcu Gradskom društvu Crvenog križa 40.000,00 kn
3. Financiranje programa/projekata udruga u okviru javnih

potreba iz područja socijalne skrbi i humanitarne djelatnosti 10.000,00 kn

1. Potpora učenicima i studentima (stipendije) 145.000,00 kn
2. Prigodna pomoć socijalno ugroženim, starim osobama

i umirovljenicima 40.000,00 kn

1. Subvencioniranje prijevoza studentima viših škola i fakulteta 80.000,00 kn
2. Tekuće donacije u novcu «Caritasu» Kloštar Ivanić 10.000,00 kn

……………………………………………………………………………………………………..

Ukupno**: 787.350,00 kn**

1. NAČIN REALIZACIJE PROGRAMA

Članak 2.

Pojedinačna prava iz ovog Programa osigurati će se isključivo za osobe s prebivalištem na području Općine Kloštar Ivanić.

Pojedinačna prava podliježu redovnom preispitivanju, vezano za uvjete i okolnosti s obzirom na koje su ostvarena.

Korisnik je dužan prijaviti svaku promjenu okolnosti ili uvjeta temeljem kojih ostvaruje neki od oblika pomoći i potpora predviđenih ovim Programom, u roku 15 dana od dana nastanka istih.

Program socijalnih potreba provodi se putem usvajanja Proračuna, prava na socijalnu skrb osoba u socijalnoj potrebi, u skladu sa Zakonom te praćenja stanja provedbe istih.

Općina Kloštar Ivanić može zaključiti ugovor o obavljanju opisanih poslova u 2019. godini s Centrom za socijalnu skrb ili te poslove obavljati sama.

1. ZAVRŠNE ODREDBE

Prijedlog Programa Socijalnih potreba Općine Kloštar Ivanić stupa na snagu danom donošenja.

KLASA: 550-01/18-01/09

URBROJ: 238/14-02-18-1

Kloštar Ivanić, 14.11.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović