Na temelju članka 6. stavka 3. alineje 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), članka 14. stavka 1. alineje 4. Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (Glasnik Zagrebačke županije, broj 40/15) i članka 43. Statuta Općine Kloštar Ivanić (Glasnik Zagrebačke županije br. 4/18) općinski načelnik Općine Kloštar Ivanić dana 02.07.2018. godine donosi

**ODLUKU**

**o izdvajanju financijskih sredstava zbog**

**odlaska na Svjetsko prvenstvo mažoretkinja u Cape Town**

I.

Odobrava se isplata iznosa od 5.000,00 kuna u povodu zamolbe Kloštranskih mažoretkinja, kao financijska pomoć zbog odlaska na Svjetsko prvenstvo mažoretkinja u Cape Town.

Isplata će se izvršiti na žiro račun Kloštranskih mažoretkinja, broj računa HR6723400091100140431.

Sredstva će se isplatiti iz Pror.stavke: 381120 „Ostali izdaci za humanitarna djela (ostali transferi)“.

Sa korisnikom financijskih sredstava sklopiti će se ugovor o izravnoj dodjeli financijskih sredstava.

II.

Odluka stupa na snagu danom donošenja.

KLASA: 402-08/18-01/15

URBROJ: 238/14-02-18-02

Kloštar Ivanić, 02.07.2018.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović