Na temelju čl. 9. stavak 3. Zakona o predškolskom odgoju i obrazovanju (Narodne novine broj 10/97, 107/07, 94/13) i čl. 43. Statuta Općine Kloštar Ivanić (Glasnik Zagrebačke županije broj 4/18) Općinski načelnik Općine Kloštar Ivanić dana 22.08.2018. godine predlaže

O D L U K U

o ustrojavanju dvije nove odgojne skupine pri

Dječjem vrtiću Proljeće Kloštar Ivanić

I.

Upravno vijeće Dječjeg vrtića Proljeće Kloštar Ivanić donijelo je dana 07.03.2018. prijedlog Plana upisa djece u Dječji vrtić Proljeće za pedagošku godinu 2018./2019. na koji je općinski načelnik dao suglasnost dana 14.03.2018.g.

II.

Općinsko vijeće odlučuje da se u svrhu smještaja sve djece u vrtić i usklađenja sa odredbama Državnog pedagoškog standarda predškolskog odgoja i naobrazbe u proširenom objektu centralnog vrtića Proljeće na adresi Naftaplinska 23/a ustroje dvije nove odgojne skupine i to: djeca u dobi od 19 do 24 mjeseca te grupa djece u četvrtoj godini života kao i da se tri odgojne skupine presele iz područnog objekta Livada na adresi Trg Sv. Ivana 1 u dvorištu Pučkog doma gdje će se nastaviti provoditi program predškole u prijepodnevnim satima.

III.

U svrhu osiguranja prostornih i materijalnih uvjeta za smještaj sve djece u vrtić – prijavljenih po natječaju za upis u pedagoškoj godini 2018./2019. Općinsko vijeće Općine Kloštar Ivanić donijelo je dana 10.07.2017. godine Odluku o prihvaćanju i načinu financiranja kapitalnog projekta dogradnje i opremanja Dječjeg vrtića u Naftaplinskoj ulici dok su financijski uvjeti za provođenje predškolskog odgoja i obrazovanja osigurani Programom javnih potreba u predškolskom odgoju i obrazovanju i Odlukom o utvrđivanju mjerila za naplatu usluga Dječjeg vrtića Kloštar Ivanić od roditelja-korisnika usluga.

IV.

Općinsko vijeće obvezuje Dječji vrtić Proljeće Kloštar Ivanić da temeljem ove Odluke zatraži od Službe za društvene djelatnosti pri Uredu državne uprave u Zagrebačkoj županiji – ispostava Ivanić-Grad izdavanje rješenja o početku rada Dječjeg vrtića Proljeće Kloštar Ivanić u promijenjenim uvjetima, te odobrenje početka obavljanja djelatnosti predškolskog odgoja i obrazovanja za 2 odgojne skupine u prostoru Dječjeg vrtića Proljeće Kloštar Ivanić.

V.

Prijedlog Odluke stupa na snagu danom donošenja.

KLASA: 601-02/18-01/07

URBROJ: 238/14-02-18-2

Kloštar Ivanić, 22.08.2018.

  REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Općinski načelnik:

Željko Filipović